Βιο...γραφικότητες!: Οκτωβρίου 2010\nΑναρτήθηκε από Constantina στις 12:19 μ.μ. 20 σχόλια\nΑναρτήθηκε από Constantina στις 6:08 μ.μ. 31 σχόλια\n-Στο βάθος κήπος. Καρέκλες σε απραξία. Τραπέζια σε ανάπαυση. Σκαμπό σε ακινησία. Μαξιλάρες νωχελικές. Δεν ξεκουράζουν πια κορμιά. Ξεκουράζονται από τις μεταμεσονύχτιες υπερωρίες του περασμένου καλοκαιριού!\n-Στο πιο βάθος πέλαγο. Μπλάβο. Μαύρο. Βαθύ φαντάζομαι, απύθμενο ίσως, σαν το βλέμμα μου, εσωστρεφές. Το σκότος διακόπτουν κάτι λαμπιόνια που σουλατσάρουν από δεξιά προς τα αριστερά και vice-versa. Κλώθουνε αδημονώντας σαν να ψάχνουνε το δαχτυλίδι που παράπεσε στην άμμο και δεν το βρίσκουν ποτέ! Υπακούουν απλώς στον Καββαδία: «της Σαλονίκης μοναχά της πρέπει το καράβι / να μην τολμήσεις να τη δεις ποτέ απ’ τη στεριά»\n-Η γη χλωμή. Εκλιπαρεί σημασία. Δεν της δίνει κανείς. Κοιτάει προς το πέλαγος. Εκείνο αδιαφορεί. Σαν το ζευγάρι που κρατάει μούτρα το ένα μισό στο άλλο μετά από ερωτικό καβγά.\n-Ο ουρανός σκοτεινός. Ακυρώνει τον ορίζοντα, γιατί δανείζεται το ρούχο της θάλασσας. Και συνοφρυωμένος που είναι ποιος τον βλέπει; Πού σταματά το πέλαγος, πού ξεκινά αυτός;\n-Οι άνθρωποι απόντες. Δεν κυκλοφορεί ψυχή. Η υγρασία της ατμόσφαιρας σήκωσε απαγορευτικό στην περαντζάδα.\n-Ξεκαρφώνω το βλέμμα από ‘κεί. Το παίρνω και το καθηλώνω μέσα. Εκεί που είμαι κι εγώ (σώματι). Έχει κι εδώ ουρανό και σύννεφα. Φτιαγμένα από καπνό και από αδιαθεσίες. Εδώ οι καρέκλες πιάσανε νωρίς δουλειά. Τα τραπέζια έχουν τον απόλυτο λόγο ύπαρξης, τα σκαμπό είναι δυσεύρετα και οι μαξιλάρες βολεύουν εκ περιτροπής ορδές ανθρώπων που υποδύονται το ρόλο της φιλικής παρέας.\n-Εδώ η περαντζάδα δεν επιτρέπεται απλώς. Επιβάλλεται. Οι άνθρωποι υπεράριθμοι, παρόντες, χωρίς λόγο ύπαρξης απαξάπαντες. Το προσυπογράφει και το βλέμμα τους που αιωρείται. Ντυμένοι κοκετίστικα, ενίοτε και λατερνοειδώς, έχουν την ψευδαίσθηση ότι διασκεδάζουν την ανία της εβδομάδας που πέρασε μετά από μία ακόμη πεζή καθημερινότητα, εγκλωβισμένης στα δεσμά της εργασιακής-επαγγελματικής τους υποχρέωσής και όχι μόνο. Σχεδόν όλοι τους φαίνονται πως «επαγγέλλονται» την υπόσχεση της αειφόρου πατρικής τους προίκας, ξεθωριασμένης όμως πια από τη μούχλα του προδότη χρόνου και ξεφτισμένης από την ασυνεπή διαχείριση της γενιάς τους.\nΑυτή διαχειρίζεται σωστά και με συνέπεια μοναχά τα χρήματα που προορίζονται για αλκοόλ! Εκεί επενδύει η γενιά αυτή: στη Λήθη. Ξεχνάει για να μη θυμάται τις υποχρεώσεις της. Για να αποθέτει στην άκρη του μυαλού της τον ετεροχρονισμένο οικονομικό απογαλακτισμό από τη γονική περιουσία, ο οποίος όμως δεν έρχεται τώρα πια, γιατί όλα έχουν την ώρα τους, όσο κι αν κάποιοι ισχυρίζονται πως δεν είναι ποτέ αργά! Καθολική ισχύς δεν υπάρχει σε τίποτε! Οι αναχρονισμοί είναι περιορισμένης εμβέλειας! Γι’ αυτό η νέα γενιά επιλέγει να πιει. Να ποτίσει τις φλέβες της με ουίσκι ακριβό για να ‘χει το αίμα της παρέα ζαλισμένη στη διαδρομή που κάνει, τον Αλαφροΐσκιωτο!\n-Το βλέμμα επαναποδημεί στο έξω! Αγνώριστο πια το έξω, σε illustration μορφή αυτή τη φορά. Η γη φαίνεται εισακούσθηκε: Ο θυμωμένος ουρανός της έδωσε απλόχερα σημασία στέλνοντάς της βροχή πολλή! Βίαιη, Θορυβώδη και Ζημιάρα! Εκείνη πάλι, σε συνεργασία με τα κύματα, ξεπλένει λυσσασμένα το δρόμο, από φόβο μήπως προδώσει το ρόλο της. Δείχνει να μη θέλει να αφήσει ίχνος από τα παπούτσια που ποδοπάτησαν τα κράσπεδα! Και μάλλον έχει στο νου της να συντείνει στο αφιλόξενο του κήπου. Πώς θα προϋπαντήσεις τον χειμώνα, αν ο κήπος είναι εξίσου θελκτικός με το καλοκαίρι? Πρέπει η εικόνα του να σε αφήνει «παγερά» αδιάφορο. Τα κατάφερε! Κανείς δε θέλει να καθίσει στους καναπέδες που βροχολούζονται ανεμοδαρμένοι στο αίθριο. Μουσκεύεται και μόνο που τους βλέπει μέσα από το τζάμι. Κανείς δε θέλει να τον φυσήξει ο παγωμένος αέρας, όπως (απεναντίας) παρακαλούσε το καλοκαιράκι για να δροσιστεί. Κρυώνει και μόνο στη σκέψη. Κάτι κορδελάκια, θερινό –εικάζω- decor, κυματίζουν εκ παραδρομής υπερήφανα και δίχως επιλογή σαν τη γαλανόλευκη από ένα δέντρο. Σίγουρα θα ήθελαν να βρίσκονται αλλού ή να ανακτήσουν την αλλοτινή, περίοπτη καλοκαιρινή τους αίγλη.\n-Επανέρχομαι ένδον. Αφήνω το βαθύ το βλέμμα. Τώρα εδώ έχει την τιμητική της όχι το Βάθος αλλά η Επιφάνεια: τα ψεύτικα χαμόγελα, οι κρύες αγκαλιές, η δήθεν έννοια για το πώς είσαι και πώς περνάς, οι άσκοπες ερωτήσεις που δε δείχνουν κανέναν σεβασμό στις απαντήσεις, το αδιάφορο ενδιαφέρον του άλλου για την καθημερινότητά σου, ο υποτυπώδης ενθουσιασμός του πρώτου πεντάλεπτου…\n-Καθείς πάντως έχει έναν άλλο λόγο που βρίσκεται φθινοπωριάτικα σε αυτό το παραλιακό σαλονικιώτικο μπαράκι. Άλλος από θέση, άλλος από φύση. Θέσει ή φύσει ωστόσο επαληθεύεται ο ερμηνευτής που λέει:\nΣφαίρα από γη και θάλασσα κι εμείς μικροί και μόνοι\nκαθένας μας στον κόσμο του κι όλοι στο πουθενά\nκι από όσα μας χωρίζουνε ένα που μας ενώνει\nείναι που ζούμ’ ελεύθεροι σ’ αυτήν την ερημιά… ή μοναξιά?\n….δε θυμάμαι ακριβώς αλλά «ταιριάζουν» και «τρομάζουν» αμφότερα!!!!\nΣας Φιλώ εκ βαθέων…\nΑναρτήθηκε από Constantina στις 9:07 μ.μ. 11 σχόλια\nΕτικέτες αειφόρος, βάθος, επιφάνεια, Θεσσαλονίκη, Καββαδίας, μοναξιά, μπαρακι, πέλαγος, υποχρέωση, decor, illustration, vice-versa\nΏρα 13.30. Μόλις επέστρεψα σπίτι! Η μέρα δεν υποσχόταν και πολλά! Ήτανε κακή μαζί μου και επέμενε να μου το δείχνει από πρωί! Τρίτη και 13 Οκτωβρίου… δεν είμαι προληπτική, δεν ήμουν προληπτική! Κι αν κάποια σύννεφα απειλούσανε επίμονα τη μέρα μου από το πρωί, άλλο τόσο επέμενα κι εγώ να αδιαφορήσω! Δεν έδωσα και τόση σημασία. Ο ήλιος πάλευε να τα υπερνικήσει και τα κατάφερε! Ήθελα να βλέπω μια Ηλιόλουστη μέρα! Ή έτρεφα αυταπάτες? Μάλλον! Βάζω το κλειδί στην πόρτα και δεν προλαβαίνει να γυρίσει μια φορά. Το τηλέφωνο χτυπάει επίμονα… «Ορίστε!»… η γραμμή ανοίγει. Λαμβάνω ως απάντηση έναν θόρυβο πολύβουο κεκραμένο με αναστεναγμό! Επαναλαμβάνω: «Ορίστε», μα δε με ορίζει κανείς! Μετά από λίγα δευτερόλεπτα απαντά επιτέλους: «Γύρισες? Όλα καλά?», «ναι! γιατί?» «Γιατί………………………………………………………………………………………………………………………………….»\nΣΚΟΤΑΔΙ!ΘΟΛΟΥΡΑ! ΣΥΓΚΡΥΟ! Ψάχνω να βρω πού πήγε η γη… Πριν από λίγο ήτανε σίγουρα κάτω από τα πόδια μου και τώρα έφυγε και μ’ άφησε να αιωρούμαι! Επί ξύλου κρεμάμενη! Από την άλλη μεριά της γραμμής κάποιος μιλάει αλλά έχω χάσει την αίσθηση της ακοής! Και της όρασης! Δε βλέπω τίποτε εκτός από σκοτάδι! Η γραμμή έχει κλείσει και «έχω πιάσει» πριν το χαρακτηριστικό τουτ τουουτ τουτ τουουτ μόνο μια λέξη:\nΨΥΧΡ-ΑΙΜΙΑ! Δεν ήτανε ανάγκη! Το αίμα είχε παγώσει ήδη! Ενεργοποιείται η μνήμη στο δευτερόλεπτο! Κάνω ένα flash back δέκα ημερών. Γυρίζω στην προηγούμενη Κυριακή, την ώρα που ήλιος ζητιάνευε κάτι ψίχουλα στο φως της μέρας και πεισματικά αρνιότανε να δώσει από νωρίς-νωρίς πια τη θέση στη σελήνη, παρά τις επιταγές του φθινοπώρου! Καταλαβαίνω πως χαμογελάω! Επίσης καταλαβαίνω πως το χαμόγελο οφείλει την ύπαρξή του στην αμηχανία, η οποία γεννάει πολλά παιδιά σε τέτοιες περιπτώσεις!\n«Γιατί φεύγεις?» τον ρωτούσα επίμονα!\n«Γιατί, βρε μωρό μου, έχω δουλειά. Πρέπει να μπω στο στρατόπεδο αύριο στις 6.00 το πρωί»\n«Ναι αλλά εγώ σε περίμενα τόσον καιρό να έρθεις! Μόνο τόσο ήτανε?»\n«Θα ξανάρθω! Να τώρα, θα είμαι κοντά από δω και πέρα! Πού νομίζεις ότι είναι η Σαλονίκη? Θα έρχομαι συνέχεια και θα κάνουμε βόλτες! Θα σε πηγαίνω με τη μηχανή όπου θέλεις, θα σε βγάζω έξω και θα σε κερνάω πορτοκαλάδα! Και μετά θα γυρίζουμε σπίτι και θα καθόμαστε μαζί! Θα κοιμόμαστε μαζί και θα παίζουμε! Ε?»\n«Αλήθεια λες? Θα έρχεσαι τόσο συχνά?» (δεν το πίστευα μετά από τόσον καιρό που είχα να τον δω)\n«Σου είπα εγώ ποτέ ψέματα? Αφού ξέρεις! Ένα κορίτσι έχω εγώ και το λατρεύω!»\nΗ αλήθεια είναι ότι δε μου είχε πει ΠΟΤΕ ψέματα! Απ’ τη χαρά μου που θα ήμασταν πια μετά από τόσο καιρό μαζί άρχισα τις παλαβομάρες! Γελούσα, Πετούσα, τον κυνηγούσα και με κυνηγούσε στην αυλή, με αγκάλιαζε, με έσφιγγε πολύ πολύ σφιχτά και μου έδινε τα δεύτερα σε γλυκύτητα φιλιά στον κόσμο μετά από αυτά της μαμάς!\nΑνέβηκε στη μηχανή, σαν καβαλάρης σύγχρονου παραμυθιού και έφυγε! Θυμάμαι την πλάτη του γυρισμένη, φορτωμένη με έναν σάκο, πάνω σε μια μηχανή μεγάλου κυβισμού, να παίρνει τη στροφή στην άκρη του δρόμου… και να χάνεται μαζί με το τελευταίο φως της μέρας.\nΕπιστρέφω απ’ το πισωγύρισμα του νου, και θέλω να απαντήσω στη γραμμή. Εξακολουθώ κι έχω το ακουστικό στο χέρι και πάω να το κολλήσω ξανά στο αφτί. Θέλω να πω: «Δεν γίνεται αυτό που μου λες! Δεν σε πιστεύω μαμά! Είσαι μια ψεύτρα! Εμένα μου το υποσχέθηκε! Και δεν μου έχει πει ποτέ του ψέματα, το ξέρω! Μου υποσχέθηκε πως θα είμαστε μαζί…». Πώς να το πω όμως? Αφού αυτό το «τουτ τουουτ» ήτανε ό,τι πιο αποθαρρυντικό γέννησε η τεχνολογία…\nΕίκοσι τρία χρόνια μετά, δεν ξέρω αν πίστεψα τη μαμά σε εκείνο το τηλεφώνημα! Ούτε οι εικόνες που έζησα , αν και ισχυρές, δεν με έκαναν να πιστέψω πως ήταν εκείνος! Ένα μαύρο μακρόστενο κουτί θυμάμαι, επτασφράγιστο σαν τα μυστικά που πήρε μαζί του! Η ά-μορφη πια μορφή του ήτανε (μας είπανε) συσκευασμένη, πακεταρισμένη, σαν κούτα έτοιμη… για μετακόμιση?, για ταξίδι?, για μετατόπιση?, για μετουσίωση?, για εξαΰλωση?, για ανάληψη? …πάντως όχι για ανάνηψη!\nΔεν ξέρω πού πήγες, δεν ξέρω γιατί δεν ξανάρθες, δεν ξέρω γιατί αθέτησες την υπόσχεσή σου! Ξέρω απλά ότι δεν την κράτησες! Δεν ήρθες να με πάρεις να πάμε βόλτα, να παίξουμε με τις ρακέτες, ούτε να με κάνεις σουλάτσα με τη μηχανή μες στο χωριό. Δεν με ξανακέρασες ποτέ πορτοκαλάδα, ούτε και με έσφιξες ποτέ στην αγκαλιά σου για να μου δώσεις ένα ακόμα φιλί. Δεν ήρθες ξανά στο κρεβάτι μου να μου δώσεις το γάλα μου και να μου χαϊδέψεις τα μαλλιά ώσπου να κοιμηθώ, ούτε εμφανίστηκες ποτέ ξανά στην αυλόπορτα του σχολείου για να μου κάνεις έκπληξη και να με πάρεις να πάμε σπίτι. Τραγούδια δε μού ‘βαλες ποτέ ξανά να ακούσω στο καινούργιο σου πικ-απ κι ούτε με ξανασύστησες ποτέ σε καινούργιους σου φίλους…\nΚι αφού ποτέ δε μου είπες πού είσαι για να έρθω κι εγώ, αρνούμαι πεισματικά να σε ενοχλήσω την ώρα που λύνεις ασκήσεις στη χημεία. Κι ούτε θέλω να σου πειράξω το ποδήλατο πάλι. Κι άμα θες να μάθεις δε θα ξαναπεριμένω να γυρίσεις από την προπόνηση για να πάμε μαζί βόλτα. Κι ούτε θα έρθω να ξανατρυπώσω στο κρεβάτι σου, κάτω από τη ζεστή κουβέρτα την ώρα που βλέπεις ελληνική ταινία. Και δε θα σου κάνω τη χάρη να μοιραστούμε ξανά τη φέτα με τη μαρμελάδα που έφτιαξες για σένα κι ούτε θα πιω κρυφά ξανά από τη ζεστή σου σοκολάτα! Να μάθεις άλλη φορά να με κοροϊδεύεις!\nΕίκοσι τρία χρόνια κι ακόμα να φανείς! Πού και πού μονάχα, εμφανίζεσαι- επισκέπτης απρόσκλητος- στα όνειρά μου! Μα δε μιλάς! Δε μου λες! Δε μου ζητάς μια συγνώμη! Μόνο με κοιτάς! Αφού το ξέρεις, το λέει κι ο λαός: «Μην τάξεις σε μικρό και σε χαζό». Εγώ μικρή μπορεί να ήμουνα. Χαζή όμως όχι. Κι εσύ μου έλεγες πως μ’ έβρισκες ώριμη για την ηλικία μου. Προτίμησες να με ωριμάσεις και μιαν ώρα αρχύτερα. Εσύ! Εσύ και το φευγιό σου! Που έπρεπε από τα 9 μου να νιώσω με τόσο σκληρό τρόπο τι θα πει ΑΠΩΛΕΙΑ!\nΜόνο η μακρόχρονη απουσία σου που επιμένει να υπάρχει με βάζει σε υποψίες πως, ίσως, και να ‘σουνα τελικά εσύ σ’ εκείνο το μαύρο μακρόστενο κουτί που θάψαμε κάτω απ’ τη γη, πως ίσως, εκείνη η αγγελία στην εφημερίδα που μιλούσε για το 21 χρονών παλικάρι που έπεσε θύμα τροχαίου εκείνη την «αποφράδα ημέρα», την Τρίτη 13 Οκτωβρίου το 1987 στην οδό Αγγελάκη στη Θεσσαλονίκη, να αναφερόταν σε σένα, πως ίσως, τα μοιρολόγια που έπλεκε η γιαγιά και τραγουδούσε ήταν για σένα. Ίσως ….\nΕν τέλει ομολογώ πως ναι,\nσπείραμε το χώμα με το σώμα σου\nκαι φύτρωσε η ανάμνησή σου,\nδέντρο αειθαλές και αιωνόβιο…\nΜΟΥ ΛΕΙΠΕΙΣ……ΠΟΣΟ ΜΟΥ ΛΕΙΠΕΙΣ!!!!\nΑναρτήθηκε από Constantina στις 12:12 π.μ. 29 σχόλια\nΕτικέτες αγγελία, ανάνηψη, αποφράδα μέρα, απώλεια, γήπεδο, θάνατος, μηχανή, μοιρολόι, παραμύθι, προπόνηση, τροχαίο\nΑναρτήθηκε από Constantina στις 8:17 π.μ. 13 σχόλια


Στις 29 Ιουλίου στην Κύπρο ο Κυρ. Μητσοτάκης - Επικοινωνία με Ν. Αναστασιάδη | Liberal.gr\nΠαράλληλα, στη διάρκεια της συνομιλίας οριστικοποιήθηκε ότι το πρώτο επίσημο ταξίδι του πρωθυπουργού στο εξωτερικό θα γίνει στην Κύπρο και συγκεκριμένα στις 29 Ιουλίου.\nΣύμφωνα με ανάρτηση του κ. Προδρόμου στο twitter, ο Πρόεδρος Αναστασιάδης σε τηλεφωνική επικοινωνία ενημέρωσε τον Πρωθυπουργό της Ελλάδας Κυριάκο Μητσοτάκη για τις τελευταίες εξελίξεις, ενώ οι δύο άνδρες είχαν μακρά συνομιλία με ανταλλαγή απόψεων και σχεδιασμό των επόμενων κινήσεων.


“Δεν υπάρχει νόμος που να απαγορεύει να εκμεταλλευθείς τον μαλάκα…”\nτην Δεκεμβρίου 10, 2013\nΘα φανεί στη συνέχεια του κειμένου, αλλά το διευκρινίζουμε και εξ’ αρχής: Η δήλωση αυτή ανήκει σε χρηματιστή.\nΑντιθέτως, ο κ.Σαμαράς απευθυνώμενος στον ελληνικό λαό μετά την ψήφιση του προϋπολογισμού, του είπε το εξής: Ο προϋπολογισμός – δήλωσε – είναι ένας «προϋπολογισμός ανάκαμψης, προοπτικής και ελπίδας».\nΜέσα στο 2014 έρχονται να προστεθούν φόροι ύψους 45,7 δισ. ευρώ που ως συνήθως στη συντριπτική τους πλειοψηφία βαραίνουν τα λαϊκά στρώματα. Από το σύνολο των φορολογικών εσόδων της επόμενης χρονιάς, τα 42 δισ. ευρώ θα προέλθουν από μισθωτούς, από συνταξιούχους, από μικρομεσαία στρώματα και από την έμμεση φορολογία.\nΑπό τα Νομικά Πρόσωπα, δηλαδή από τις πολυεθνικές, τα μονοπώλια και από τις μεγάλες επιχειρήσεις που λειτουργούν στη χώρα, το ποσό που έχει προϋπολογιστεί να εισπραχτεί με τη μορφή φόρων δεν ξεπερνά τα 3,7 δισ. ευρώ…\nΑυτό στη γλώσσα του κ.Στουρνάρα και όλων των προκατόχων του λέγεται...\n«φορολογική δικαιοσύνη» απέναντι σε ένα λαό που «υποφορολογείται»!\nΕκεί πάνε οι φόροι του «υποφορολογημένου» ελληνικού λαού. Αλλά το θράσος που έχουν οι ντόπιοι και ξένοι τοκογλύφοι είναι τέτοιο, ώστε εµφανίστηκαν διά της κυβέρνησης ενώπιον του ελληνικού λαού στα τέλη του 2009 και τι του λένε έκτοτε; Ότι αυτός ο λαός, εκτός του μισού τρις που ήδη τους πλήρωσε σε τόκους, τους «χρωστάει» κι άλλα τόσα! Κάποιοι, µάλιστα, φρόντισαν να στείλουν στον ελληνικό λαό το µήνυµα σε µια γλώσσα βαθύτατα… «επικοινωνιακή»: το Φλεβάρη του 2010, όταν τα επιτόκια του ελληνικού δανεισµού είχαν εκτοξευτεί στη στρατόσφαιρα, ο Άµιτ Σαρκάρ, επικεφαλής µεγάλου αµερικανικού επενδυτικού οµίλου, έκανε µια δήλωση αποκαλυπτική του τρόπου µε τον οποίο αντιµετωπίζουν οι περίφηµες αγορές τον ελληνικό λαό, σε συνεργασία με τις ελληνικές κυβερνήσεις: «Η δουλειά µας», είχε πει ο κύριος, «είναι να βγάζουµε λεφτά, όχι να σκεφτόµαστε τι θα συµβεί στους Έλληνες πολίτες. ∆εν υπάρχει εξάλλου νόµος που να απαγορεύει να εκµεταλλευτείς τον µαλάκα»(περιοδικό «Marianne», 20.2.2010).\n*Δημοσιεύθηκε στο ‘enikos.gr” Γράφει ο Νίκος Μπογιόπουλος Πηγή\nΜπογιόπουλος ο μαλάκας οικονομία


Η σκέψη ενός πλούσιου ατόμου που τον κάνει ακόμα πιο επιτυχημένο\n10 πράγματα που κάνουν οι πλούσιοι για να γίνουν πλουσιότεροι\nΣυγγραφέας Agni symvoulos ΑΝΑΓΝΩΣΗ 26 min Δημοσιεύτηκε από 22 Σεπτεμβρίου, 2020\nΑναπτύξτε τη σκέψη της οικονομικής ανάπτυξης.\nΑναπτύξτε τον κύκλο των χρήσιμων επαφών\nΜην μείνετε στη ζώνη άνεσης\nΠολλαπλασιάστε τις πηγές εσόδων\nΕξοικονομήστε χρήματα και όχι σπατάλη\nΞοδέψτε χρήματα πολλαπλασιάζοντάς τα\nΒρείτε χρόνο να σκεφτείτε\nΟι υπεύθυνοι άνθρωποι δεν παίρνουν πλούτο μέσα σε μια νύχτα. Απαιτείται θέληση, οικονομική πειθαρχία. Υπάρχει μια διαφορά μεταξύ των εξόδων εξάντλησης που καταστρέφουν γρήγορα έναν σταθερό τραπεζικό λογαριασμό και τη ζωή για χάρη της μακροπρόθεσμης οικονομικής ανεξαρτησίας, του πλούτου. Αυτο-κατασκευασμένοι πλούσιοι επιχειρηματίες γνωρίζουν τους κανόνες των επιτυχημένων ανθρώπων, οι οποίοι βοηθούν να προχωρήσουμε. Θεωρούν τη δημιουργία του κράτους ως μια ικανότητα που μπορεί να μάθει..\nΟι επιτυχημένοι άνθρωποι είναι δημιουργικοί όταν πρόκειται για επιχειρήσεις, βρίσκουν τρόπους να κερδίσουν επιπλέον χρήματα. Επεκτείνουν τη σκέψη, η οποία αλλάζει την άποψη του χρήματος, βοηθά στην εστίαση στην απόκτηση κερδοφόρων ευκαιριών. Ένα πλούσιο άτομο είναι ανοιχτό στην εξερεύνηση νέων ιδεών. Πιστεύει ότι είναι σε θέση να κάνει αλλαγές στη ζωή του, για να λάβει θετικό αποτέλεσμα. Τέτοια άτομα βρίσκουν τα καλύτερα έργα στα οποία εργάζονται, κερδίζουν περισσότερα χρήματα.\nΟι κανόνες των επιτυχημένων ανθρώπων υπογραμμίζουν τη σημασία του να είσαι αντάξιοι άνθρωποι. Ένας πλούσιος ξοδεύει χρόνο επικοινωνώντας με άλλους που είναι πλούσιοι, ταλαντούχοι. Συναντά τακτικά, συναντά με ομοϊδεάτες ανθρώπους σε συνέδρια, εκδηλώσεις, συναντήσεις μόνο για ένα φλιτζάνι καφέ. Αυτός ο λογικά αφιερωμένος χρόνος αποκαλύπτει νέες επιχειρηματικές ιδέες, συμπληρώνει λίστες επαφών με επιδραστικούς ανθρώπους που μπορούν να βοηθήσουν στην επιχείρηση.\nΟι κανόνες των επιτυχημένων ανθρώπων διδάσκουν: εάν θέλετε να γίνετε πλούσιοι, πρέπει να αναζωογονήσετε τη δημιουργικότητα, να δημιουργήσετε νέες επιχειρηματικές ιδέες. Ο πλούτος, η επιτυχία δεν έρχεται με ασφαλή δουλειά από το 9 έως το 17. Έρχονται από την εσωτερική δύναμη, την επιθυμία για ένα όνειρο. Οι ηγέτες των επιχειρήσεων αλλάζουν τους κανόνες του παιχνιδιού, απομακρύνονται από τη ζώνη άνεσής τους και επιτυγχάνουν την απόλυτη επιτυχία. Οι άνθρωποι που έπεσαν στην ιστορία είχαν το θάρρος να αντισταθούν στους φόβους, να κάνουν το πρώτο βήμα στο άγνωστο.\nΟ γρηγορότερος τρόπος για να κερδίσετε περισσότερα είναι να έχετε πολλές γραμμές παραλαβής χρημάτων. Έτσι λειτουργεί η ψυχολογία ενός εκατομμυριούχου. Ένα άτομο λαμβάνει συνεχώς χρήματα, χρησιμοποιεί πλεόνασμα κεφαλαίων για επενδύσεις. Υπάρχουν 2 μορφές εισοδήματος. Είναι ενεργό όταν εργάζονται για χρήματα και η παθητική – η πληρωμή δεν σχετίζεται με τον αριθμό των ωρών εργασίας. Το πρώτο είναι πολλοί από αυτούς που ζουν με μισθό. Το δεύτερο – ενοικίαση ακινήτου, μερίσματα, κεφάλαια δεικτών. Μπορεί να είναι κερδοφόρο..\nΟι πλούσιοι κερδίζουν χρήματα για αυτούς. Οι κανόνες των πιο επιτυχημένων ανθρώπων λένε ότι η επένδυση είναι το κλειδί για την οικονομική ανάπτυξη. Οι έξυπνες επενδύσεις φέρνουν κέρδος, το οποίο και πάλι μπαίνει στην επιχείρηση. Υπάρχει σίγουρα ένας κίνδυνος σε αυτό, έτσι οι πλούσιοι άνθρωποι δεν επενδύουν περισσότερο από ό, τι επιτρέπουν στον εαυτό τους να χάσουν..\nΟι πλούσιοι καταλαβαίνουν: όσο περισσότερο ξοδεύετε, τόσο λιγότερα θα απομένουν. Τα έξοδά τους υπόκεινται σε αυστηρό σχεδιασμό, δεν υπερβαίνουν τα έσοδα. Με εξοικονόμηση χρημάτων, οι πλούσιοι μεγαλώνουν πλούτο. Η λιτότητα είναι η βάση του πλούτου.\nΟ σωστός τρόπος να προστατευτείτε από τυχαία έξοδα είναι να αυτοματοποιήσετε τις εξοικονομήσεις σας. Αυτό σημαίνει οργάνωση τακτικών μεταφορών από τον τρεχούμενο λογαριασμό σε λογαριασμό ταμιευτηρίου, επενδύσεων, παρακράτηση σε συνταξιοδοτικό ταμείο και άλλες πληρωμές. Έτσι οι πλούσιοι άνθρωποι αποφεύγουν τις κακές συνήθειες, τα περιττά έξοδα, εκτός από όσα θα μπορούσαν να ξοδέψουν βιαστικά.\nΟι πλούσιοι δεν παίρνουν βιαστικές οικονομικές αποφάσεις. Διεξάγουν έρευνα, ανάλυση, επιλέγουν επιλογές, αξιολογούν τα πλεονεκτήματα και τα μειονεκτήματα, μόνο τότε παίρνουν κινδύνους. Πριν κάνουν ένα βήμα, οι πλούσιοι αναρωτιούνται πόσο κοντά θα είναι η επιλογή τους στον στόχο. Αποφεύγουν επιπόλαιους κινδύνους, δεν παίρνουν ποτέ επιπόλαια θέση όταν πρόκειται για χρήματα.\nΟι πλούσιοι είναι άπληστοι αναγνώστες. Δεν υπάρχουν νοήματα παραλίας χωρίς νόημα στις βιβλιοθήκες τους. Υπάρχουν όλο και περισσότερα βιβλία αυτοβοήθειας. Καταλαβαίνουν τη σημασία της εκπαίδευσης, προσπαθούν να ξοδέψουν ενέργεια για να γίνουν καλύτερα με κάθε τρόπο..\nΟι πλούσιοι ξοδεύουν ένα συγκεκριμένο χρόνο μόνοι κάθε μέρα. Εξετάζουν προσεκτικά τα βήματά τους στην επιχείρηση, τα σχέδια για το εγγύς μέλλον. Τέτοια άτομα αναλύουν τη ζωή, την υγεία, τις σχέσεις, την καριέρα και τους οικονομικούς στόχους..\nΟ κρίσιμος χρόνος σκέψης είναι παραγωγικός, βοηθά να μείνετε μπροστά από την αγορά και να λάβετε υπόψη πιθανές αλλαγές στην πορεία. Αυτή είναι η στιγμή να δώσουμε προσοχή στην αυτο-βελτίωση, στην ανάπτυξη ιδεών. Οι κανόνες των πολύ επιτυχημένων ανθρώπων απαγορεύουν να ξοδεύουν την ψυχική τους ενέργεια σε αρνητικές σκέψεις..


1. Εσύ που νιώθεις να απειλείσαι από αυτόν τον κόσμο που συνεχώς αλλάζει, τις στροφές της τύχης και τα πικρά αστεία του, τις σύντομες σχέσεις και όλα τα «δώρα» που απλά δανείζει για να πάρει πίσω ξανά ∙ πρόσεξε αυτό το μάθημα καλά. Ο κόσμος δεν παρέχει καμιά ασφάλεια. Είναι ριζωμένος στην επίθεση, και όλα του τα «δώρα» φαινομενικής ασφάλειας είναι αυταπάτες. Επιτίθεται, και μετά πάλι ξανά το ίδιο. Πως είναι δυνατόν να υπάρξει γαλήνη του νου όταν ο κίνδυνος καραδοκεί έτσι;\n13. Εσύ που έπαιζες ότι έχεις χάσει κάθε ελπίδα, και ότι έχεις εγκαταλειφθεί από τον Πατέρα σου, και έχεις απομείνει μόνος και τρομαγμένος μέσα σε ένα τρομακτικό κόσμο που είναι τρελός από ενοχή και αμαρτία ∙ μπορείς να χαρείς τώρα. Το παιχνίδι τελείωσε. Τώρα έχει έρθει η γαλήνια ώρα που θ’ αφήσουμε τα παιχνίδια της ενοχής, και θα διώξουμε τις αλλόκοτες και παιδαριώδεις σκέψεις της αμαρτίας μια για πάντα από τον αγνό και ιερό νου των παιδιών του Ουρανού και του Υιού του Θεού.\nΑναρτήθηκε από Kelly Palantzidou στις 9:48 μ.μ.


Τα καλύτερα επιχειρηματικά ξενοδοχεία - Key Largo\nΤα καλύτερα επιχειρηματικά ξενοδοχεία - Key Largo, Φλόριντα\nKey Largo - Επιχειρηματικά ξενοδοχεία\nKey Largo: Άλλα ξενοδοχεία εκεί κοντά (10)\n32,3 χλμ. από Key Largo\nΝο 2 από 13 ξενοδοχεία: Φλόριντα Σίτι\n35,1 χλμ. από Key Largo\nΝο 3 από 14 ξενοδοχεία: Homestead\nΝο 1 από 14 ξενοδοχεία: Homestead\n50,4 χλμ. από Key Largo\nΝο 86 από 128 ξενοδοχεία: Μαϊάμι\n52,8 χλμ. από Key Largo\nΝο 1 από 7 ξενοδοχεία: Kendall


Βασίλισσα στη Μαδρίτη η Ρεάλ, νίκη με 1-3 στο ντέρμπι με την Ατλέτικο - Newsbeast\nΟι Μερένγκες βρίσκονται στο -5 από την κορυφή\nΤο ντέρμπι της Μαδρίτης σημαδεύτηκε από το VAR και την κορυφαία νίκη (1-3) της Βασίλισσας στην μετά Ρονάλντο εποχή, η οποία τη στέλνει στο -5 από την κορυφή.\nΟ Σαντιάγο Σολάρι άφησε στον πάγκο Μπέιλ και Μαρσέλο και πήρε τα ρίσκα του με Βινίσιους, Ρεγκιλόν αντίστοιχα, που τον δικαίωσαν (ειδικά ο τελευταίος). Οι φιλοξενούνοι μπήκαν καλύτερα και στο 16′ είδαν τον Καζεμίρο να απογειώνεται και να γράφει ένα υπέροχο ανάποδο ψαλίδι. Η ισοφάριση της Ατλέτικο δεν άργησε να έρθει. Ο Γκριεζμάν έφυγε στην πλάτη της άμυνας (25′) και πέρασε την μπάλα κάτω από τα πόδια του Κουρτουά. Αν και είχε προηγηθεί επιθετικό φάουλ, το VAR ασχολήθηκε με το εάν ήταν οφσάιντ ή όχι και σωστά το μέτρησε.\nΩστόσο, στο 42′ ο Βνίσιους αφού άδειασε τον Χιμένες, ο Ουρουγουανός του πήρε τα πόδια εκτός περιοχής, με το VAR αντιθέτως, να συμφωνεί με την υπόδειξη του πέναλτι. Ο Σέρχιο Ράμος το εκτέλεσε εύστοχα, για να βάλει το 11ο φετινό του σε όλες τις διοργανώσεις (σ.σ.: η κορυφαία επίδοση της καριέρας του). Στην επανάληψη η Ατλέτικο προσπάθησε να πιέσει, ο Μοράτα έβαλε γκολάρα, αλλά το VAR ορθά είπε ότι ήταν οφσάιντ και ακυρώθηκε.\nΠλέον οι Μερένγκες είχαν χώρους να τρέξουν στην κόντρα και το έκαναν ιδανικά με την κάθετη του Μόντριτς και το διαγώνιο πλασέ του Μπέιλ (74′) που διαμόρφωσε το 1-3. Στο 80′ αποβλήθηκε ο Παρτέι και το φινάλε βρήκε τους γηπεδούχους με την πρώτη φετινή ήττα τους εντός και τη Ρεάλ να πανηγυρίζει την πιο σπουδαία νίκη της στη μετά Ρονάλντο εποχή. Το τρίποντο μάλιστα την έστειλε στη 2η θέση, στο -5 από την Μπαρτσελόνα και της επιτρέπει να ονειρεύεται ξανά.\nΑτλέτικο Μαδρίτης (Ντιέγο Σιμεόνε): Ομπλάκ, Χιμένες, Γκοδίν, Ερναντές, Αρίας, Σαούλ, Παρτέι, Κορέα (65′ Ρόδρι), Λεμάρ (59′ Βιτόλο), Μοράτα (71′ Κάλινιτς), Γκριεζμάν\nΡεάλ Μαδρίτης (Σαντιάγο Σολάρι): Κουρτουά, Βαράν, Σέρχιο Ράμος, Ρεγκιλόν, Καρβαχάλ, Καζεμίρο, Κρόος (84′ Θεμπάγιος), Μόντριτς, Λούκας Βάθκεθ, Βινίσιους (57′ Μπέιλ), Μπενζεμά (89′ Μαριάνο).\nΑΘΛΗΤΙΚΑΑτλετικο ΜαδριτηςΡεαλ Μαδριτης


1.784 νέα κρούσματα -Τα 839 στην Αττική, 183 στην Θεσσαλονίκη – The Panhellenic Post\n1.784 νέα κρούσματα -Τα 839 στην Αττική, 183 στην Θεσσαλονίκη\n26 Φεβρουαρίου 2021, 2 μήνες ago\nΣτην Αττική καταγράφεται η πληθώρα των νέων κρουσμάτων κορωνοϊού από όσα ανακοίνωσε ο ΕΟΔΥ την Πέμπτη για τις τελευταίες 24 ώρες.\nΝωρίτερα, ο ΕΟΔΥ ανακοίνωσε 1.784 νέα περιστατικά του ιού στη χώρα, εκ των οποίων τα 839 είναι στην Αττική. Από αυτά, τα 156 βρέθηκαν στον Δυτικό Τομέα Αθηνών, τα 241 στο κέντρο της Αθήνας και τα 152 στον Πειραιά. Εκτός από την «κόκκινη» Αττική, σε υψηλά επίπεδα βρίσκονται τα κρούσματα και σε άλλες περιοχές.\nΣυγκεκριμένα, στην Θεσσαλονίκη καταγράφηκαν 183 νέες μολύνσεις, ενώ τριψήφιο αριθμό έφτασε και η Αχαΐα με 103 κρούσματα. Επίσης, 42 βρέθηκαν στο Ηράκλειο και 41 στη Λάρισα.\nΗ γεωγραφική κατανομή των 1.784 κρουσμάτων covid-19 που ανακοίνωσε σήμερα ο ΕΟΔΥ έχει ως εξής:\n86 κρούσματα στην Π.Ε. Ανατολικής Αττικής\n94 κρούσματα στην Π.Ε. Βόρειου Τομέα Αθηνών\n156 κρούσματα στην Π.Ε. Δυτικού Τομέα Αθηνών\n41 κρούσματα στην Π.Ε. Δυτικής Αττικής\n241 κρούσματα στην Π.Ε. Κεντρικού Τομέα Αθηνών\n87 κρούσματα στην Π.Ε. Νοτίου Τομέα Αθηνών\n152 κρούσματα στην Π.Ε. Πειραιώς\n23 κρούσματα στην Π.Ε. Νήσων\n183 κρούσματα στην Π.Ε. Θεσσαλονίκης\n18 κρούσματα στην Π.Ε. Άρτας\n103 κρούσματα στην Π.Ε. Αχαΐας\n12 κρούσματα στην Π.Ε. Βοιωτίας\n25 κρούσματα στην Π.Ε. Εύβοιας\n42 κρούσματα στην Π.Ε. Ηρακλείου\n9 κρούσματα στην Π.Ε. Θεσπρωτίας\n16 κρούσματα στην Π.Ε. Καλύμνου\n41 κρούσματα στην Π.Ε. Λάρισας\n11 κρούσματα στην Π.Ε. Σάμου\n5 κρούσματα στην Π.Ε Σύρου\n24 κρούσματα στην Π.Ε. Φθιώτιδας\n6 κρούσματα στην Π.Ε Χίου\nΗ Μέρκελ δεν θα είναι εκ νέου υποψήφια για την καγκελαρία


ΚΟΚΚΙΝΟΣ ΑΝΕΜΟΣ » RED WIND PRESS » Η ΕΦΗΜΕΡΙΔΑ ΜΑΣ » ΡΙΖΟΣΠΑΣΤΗΣ » ΠΑΣΟΚ - ΝΔ - ΛΑ.Ο.Σ. Επιδιώκουν τη θωράκιση της μαύρης συμμαχίας\n1 ΠΑΣΟΚ - ΝΔ - ΛΑ.Ο.Σ. Επιδιώκουν τη θωράκιση της μαύρης συμμαχίας Την / Το Τετ Δεκ 14, 2011 12:18 am\nΤην πολιτική διαχείριση της νέας επέλασης, με στόχο τη χειραγώγηση του λαού, επεξεργάζονται τα επιτελεία των αστικών κομμάτων που απαρτίζουν το μαύρο μέτωπο της συγκυβέρνησης. Η επιβολή των νέων αντιλαϊκών μέτρων και των διαρθρωτικών ανατροπών, έχει ήδη αποφασιστεί από την τρικομματική κυβέρνηση, αφού αποτελεί στρατηγική επιλογή των αστικών κομμάτων για να διασφαλίσουν τα συμφέροντα των μονοπωλίων.\nΗ συζήτηση που έχει ανοίξει ανάμεσα στα κυβερνητικά στελέχη για το χρόνο λήψης των μέτρων, εδράζεται στους πρόσκαιρους ανταγωνισμούς ανάμεσα στις ηγεσίες του ΠΑΣΟΚ, της ΝΔ και του ΛΑ.Ο.Σ. για την πρωτοκαθεδρία στο τσάκισμα του λαού και την ανάληψη του πολιτικού κόστους. Την ίδια ώρα, κορυφαία στελέχη της κυβέρνησης ζητούν παράταση της θητείας της κυβέρνησης Παπαδήμου, ακόμα και μέχρι το 2013.


Πριν από αρκετά χρόνια, το 1996, την Κυριακή 12 Μαϊου, εμφανίσθηκε ένα δημοσίευμα στην εφημ. ‘ΑΠΟΓΕΥΜΑΤΙΝΗ ΤΗΣ ΚΥΡΙΑΚΗΣ’ με τίτλο: Οι “Κυνηγοί” της μούμιας του Μίνωα.Τι κρύβουν τα νότια παράλια της Κρήτης και το ξαφνικό ενδιαφέρον του Ντένικεν,Αληθεύει ότι σε Σπήλαια στην Κρήτη βρέθηκαν Αρχαία Ρομπότ και οι μυστικές υπηρεσίες κάλυψαν το γεγονός;;;\nHome,αρχαία μυστήρια,Αληθεύει ότι σε Σπήλαια στην Κρήτη βρέθηκαν Αρχαία Ρομπότ και οι μυστικές υπηρεσίες κάλυψαν το γεγονός;;;\nΑΕΤΟΣ 1:29 π.μ. 11 Αυγ 2016--1\nΑνώνυμος 11 Αυγούστου 2016 - 7:20 π.μ.\nΑν δεν κανω λαθος και ο Ταλως στην αρχαια Κρητη δεν ηταν και στην τελικη μηπως η μυθολογια δεν ειναι και τοσο μυθολογια?


Γκέκος για... όλα - Onsports.gr\nOnsports Team\t24 Αυγούστου 2012, 15:37\nΓκέκος για... όλα\nΤα σχέδια, τα πλάνα και τη φιλοσοφία του για το νέο Κολοσσό ΒΑΠ αποκάλυψε σήμερα (24/08) το μεσημέρι, ο Μηνάς Γκέκος.\nΟ νέος προπονητής του Κολοσσού μίλησε για όλα τα θέματα και απάντησε στις ερωτήσεις των εκπροσώπων του Τύπου σχετικά με την προσεχή αγωνιστική περίοδο.\nΟ 53χρονος υποστήριξε αρχικά:\n«Σας ευχαριστώ για την παρουσία σας. Πιστεύω ότι δεν υπάρχει λόγος να μην έχουμε καλή συνεργασία σε όλη τη διάρκεια της χρονιάς. Έχω δουλέψει ξανά στην επαρχία και ξέρω τι σημαίνει για μία ομάδα να έχει την στήριξη όλων, κάτι που είναι πολύ βασικό. Προσωπικά θεωρώ ότι είμαστε συνεργάτες, γιατί έχουμε κοινό σκοπό. Έτσι θέλω να πιστεύω. Όπως γνωρίζετε πολύ καλά υπάρχει κρίση, οπότε εξαίρεση δεν θα μπορούσε να αποτελέσει ο αθλητισμός και κατ’ επέκταση το μπάσκετ, που όλοι αγαπάμε. Η διοίκηση του Κολοσσού έχει ξεκινήσει από πέρσι μία προσπάθεια για την εξυγίανση της ομάδας. Ο Κολοσσός είναι από τα λίγα σωματεία που δεν έχουν εκκρεμότητες με το ελληνικό δημόσιο, το ΙΚΑ και την εφορία, γιατί ξέρουμε πολύ καλά τι συμβαίνει αυτή την εποχή σε περίπτωση που έχεις τέτοια προβλήματα. Αυτό είναι το πρώτο βήμα, που έχει ξεκινήσει από πέρσι και συμφωνώ απόλυτα με τη διοίκηση για την εξυγίανση, έτσι ώστε με το τέλος της χρονιάς ο Κολοσσός να μην χρωστάει σε κανέναν. Οι άνθρωποι που ασχολούνται με τη διοίκηση, είναι σοβαροί και έχουν παίξει μπάσκετ.\nΕμείς θέλουμε να κάνουμε μία ομάδα που να είναι όσο το δυνατόν περισσότερο ανταγωνιστική και στο τέλος της σεζόν να πούμε όλοι μαζί ότι πήγαμε καλά και παλέψαμε σε όλη τη διάρκεια του πρωταθλήματος. Και αυτό το θέλουμε, γιατί τη μεθεπόμενη χρονιά που θα τελειώσει το γήπεδο, οι άνθρωποι του Κολοσσού σκέφτονται πάρα πολλά πράγματα. Αυτό είναι ένα πολύ σημαντικό κίνητρο για μένα, γιατί θα μπουν ισχυρές βάσεις.\nΣτην πρώτη συζήτηση που έκανα με τα μέλη της διοίκησης, στόχος μας ήταν να κρατήσουμε όσο το δυνατόν περισσότερους παίκτες του βασικού κορμού, που προσέφεραν στο σωματείο τα τελευταία χρόνια. Δυστυχώς αυτό δεν το έχουμε καταφέρει στο σημείο, που θα θέλαμε. Κάποια παιδιά έφυγαν και πήγαν σε άλλες ομάδες και τους ευχόμαστε καλή επιτυχία, χωρίς ίχνος ειρωνείας. Εμείς προσπαθήσαμε πάντως. Αντικαταστήσαμε ορισμένους παίκτες, πιστεύοντας ότι κάναμε κάτι καλύτερο ή κάτι εφάμιλλο. Φυσικά αυτό θα το δείξει η πορεία της ομάδας. Έχουμε σε εξέλιξη θέματα, τα οποία νομίζω ότι θετικά η αρνητικά θα τελειώσουν σήμερα ή αύριο. Κλείσαμε έναν Αμερικανό παίκτη, για τον οποίο μένει μόνο το τυπικό της υπόθεσης για να ανακοινωθεί. Πιστεύω ότι μέχρι την Κυριακή θα μπορέσουμε να ολοκληρώσουμε το 90% του ρόστερ μας και τη Δευτέρα θα ξεκινήσουμε την προετοιμασία μας. Θεωρώ ότι μέχρι τη Δευτέρα θα είμαστε περισσότεροι, απ’ ότι μέχρι τώρα. Ο Κολοσσός όλα αυτά τα χρόνια έχει κάνει τεράστια προσπάθεια, έφτασε να είναι τρίτος στην Ελλάδα. Όταν διαπραγματεύομαι με τους εκπροσώπους των ξένων αθλητών, είναι πλεονέκτημα για μένα ότι ο Κολοσσός τερμάτισε πέρσι τρίτος στην κανονική περίοδο. Όλα αυτά τα χρόνια η ομάδα έχει δείξει ένα πάρα πολύ καλό πρόσωπο. Αυτό είναι γεγονός, με αποκορύφωμα μάλιστα την τελευταία χρονιά. Θεωρώ ότι είναι ανταγωνιστικό το γεγονός για μένα, ότι πέρσι η ομάδα τερμάτισε τόσο ψηλά. Εμείς θέλουμε να είμαστε ανταγωνιστικοί σε όλα τα επίπεδα».\nΓια τη φιλοσοφία του στο παρκέ:\n«Πιστεύω ότι όλα ξεκινούν και τελειώνουν με την πειθαρχία της ομάδας μέσα στο γήπεδο. Το μόνο πράγμα που δεν διαπραγματεύομαι είναι η πειθαρχία μέσα στην ομάδα. Αυτό σημαίνει ότι όλα ξεκινούν από την άμυνα. Εκεί θα δώσουμε τη μεγαλύτερη έμφαση. Αυτό θα μας καθορίσει και το πώς θα παίξουμε στην επίθεση. Η άμυνα είναι θέμα θέλησης, επιμονής και καθοδήγησης για το πώς θέλεις να παίξεις. Άρα από τη Δευτέρα θα κοιτάξουμε η ομάδα να παίζει άμυνα όσο το δυνατόν περισσότερο. Στην επίθεση θα δουμε πως θα διαμορφώσουμε το ρόστερ μας, ώστε να εκμεταλλευτούμε τους παίκτες κατάλληλα».\nΓια την παρουσία του κόσμου στο «Βενετόκλειο»:\n«Το φαινόμενο να μην πηγαίνει ο κόσμος στο γήπεδο, δεν παρουσιάζεται μόνο στη Ρόδο. Ισχύει για όλη την επικράτεια και σε όλα τα αθλήματα. Εμείς θα κάνουμε μία προσπάθεια όλοι μαζί, σε μία κοινωνία που είναι πιο κλειστή σε σχέση με την Αθήνα. Δεν έχουμε να γεμίσουμε ένα γήπεδο πολλών χιλιάδων θέσεων και νομίζω ότι πρέπει να προσπαθήσουμε όλοι. Υπάρχει ένα σκεπτικό από τη διοίκηση και το τμήμα μάρκετινγκ για να μπορούμε να κάνουμε κάτι περισσότερο σε σχέση με πέρσι. Το ξέρω ότι δεν είναι εύκολο. Ο κόσμος προτιμάει να πάρει πράγματα προς το ζειν, παρά να πάει στο γήπεδο. Αυτό το καταλαβαίνουμε όλοι και πρέπει να είμαστε προσγειωμένοι για να μπορέσουμε να βοηθήσουμε πραγματικά. Αν αντιληφθούμε τι γινόταν πριν πέντε χρόνια και τι γίνεται τώρα, αυτό δεν μας βοηθήσει πουθενά».\nΓια το μέλλον του Κολοσσού:\n«Έχουμε βγάλει ένα πρόγραμμα με τη διοίκηση και θα κοιτάξουμε να αποκτήσουμε 3-4 νέα παιδιά, τα οποία θα τα κλείσουμε από τώρα για τη μεθεπόμενη σεζόν. Η ομάδα θα χτιστεί σε μία άλλη βάση. Θέλουμε να έχουμε νεαρά παιδιά και έχει γίνει ένα μακροχρόνιο πρόγραμμα με αθλητές 19-20 ετών, έτσι ώστε να δημιουργήσουμε μία βάση. Θα ψάξουμε να βρούμε νεαρούς παίκτες, ενδεχομένως και από τις μικρές Εθνικές ομάδες, ώστε να τους κλείσουμε για τα επόμενα χρόνια. Όσον αφορά τους νεαρούς αθλητές που υπάρχουν στην ομάδα, θα κοιτάξουμε να τους αξιοποιήσουμε περισσότερο. Είναι κάτι που δεν μπορώ να απαντήσω όμως τώρα. Σε κάθε περίπτωση πάντως, εφόσον μας δείξουν πως μπορούν να παίξουν, θα χρησιμοποιηθούν. Φυσικά θα γίνει κάτι τέτοιο, γιατί όχι. Μακάρι τα νέα παιδιά που θα πάρουμε να είναι και από τη Ρόδο. Αν υπάρχουν ταλέντα στο νησί, μακάρι να τα πάρουμε και να παίξουν. Έχω τρεις συνεργάτες και δουλεύουμε κάθε μέρα προς αυτό. Απ’ ότι γνωρίζω πολλά παιδιά φεύγουν για σπουδές. Αν υπάρχει κάποιο παιδί που αξίζει τον κόπο στη Ρόδo, μακάρι να έρθει. Μακάρι να είχαμε 4-5 παιδιά από τη Ρόδο και η ομάδα να είχε και λιγότερα έξοδα».\nΓια το τουρνουά «Τάσος Κουταλιανός»:\n«Παρά την οικονομική στενότητα θέλουμε να κάνουμε το τουρνουά ‘’Τάσος Κουταλιανός’’. Προσπαθούμε να κλείσουμε μία ημερομηνία που θα εξυπηρετεί κατά βάση εμάς, αλλά και τις ομάδες που θα έρθουν. Την επόμενη εβδομάδα θα μπορέσουμε να ανακοινώσουμε τις ημερομηνίες αλλά και τις ομάδες που θα έρθουν. Πιθανότατα θα γίνει όμως μία εβδομάδα πριν ξεκινήσει το πρωτάθλημα . Μπορεί να παίξουμε με μία από τις ομάδες και ένα έξτρα φιλικό παιχνίδι, πριν από το τουρνουά».\nΓια τους Αμερικανούς αθλητές:\n«Αυτό δεν μπορούμε να το ξέρουμε από τώρα, αφού εξαρτάται από τις εξελίξεις που θα δρομολογηθούν στην ομάδα. Εξαρτάται από τους Έλληνες που θα πάρουμε. Δεν θέλουμε να φτάσουμε στο σενάριο να πάρουμε πολλούς Αμερικανούς. Δεν το θέλει ούτε η διοίκηση, ούτε εγώ. Πιστεύω ότι τη Δευτέρα θα μπορέσουμε να πούμε περισσότερα πράγματα για τους ξένους. Έχουμε κατασταλάξει, ξέρουμε ποιους παίκτες θέλουμε να πάρουμε και έχουμε rotation σε περίπτωση που χαλάσει κάτι. Αυτά όλα μπορούν να τελειώσουν και σήμερα αλλά όλο το θέμα των μεταγραφών είναι ένα παζλ, αφού θα πρέπει να βρούμε την κατάλληλη χημεία. Το σίγουρο είναι ότι ψάχνουμε εκτός από καλούς παίκτες και καλούς χαρακτήρες και να μην δημιουργήσουν προβλήματα. Ψάχνουμε όλες τις λεπτομέρειες για να είναι καλά παιδιά και να μην τινάξουν τίποτα στον αέρα. Τις επόμενες μέρες θα ξέρουμε πόσους Αμερικανούς θα πάρουμε».\nΓια τα φιλικά παιχνίδια προετοιμασίας:\n«Σίγουρα χρειάζονται και είναι σημαντικά. Βέβαια θα είναι αδύνατο να παίξουμε, όσα θα έπρεπε. Αυτό το καταλαβαίνω και είναι λογικό. Έχουμε βγάλει ένα προγραμμα με συγκεκριμένες ημερομηνίες και προσανατολιζόμαστε σχετικά. Θα χρειαστεί να κάνουμε όμως 1-2 μετακινήσεις, για φιλικά παιχνίδια στην Αθήνα και ψάχνουμε τις κατάλληλες ημερομηνίες. Σίγουρα θα ήθελα λίγο περισσότερο χρόνο προετοιμασίας, αλλά θα προσαρμοστούμε για την πρεμιέρα των επίσημων υποχρεώσεων μας».\nΓια τη media day:\n«Θα κάνουμε μία media day, όταν ολοκληρωθεί το ρόστερ. Θα είναι μία μέρα αφιερωμένη σε σας, όπου θα μπορέσετε να μιλήσετε με τα παιδιά. Θα παρουσιάσουμε και τους παίκτες, αλλά αυτό θα γίνει αργότερα, για να είμαστε όλοι μαζί».\n13 ώρες πριν Σοκ στο Ρέθυμνο: Βιντεοσκοπούσε γυναίκες μέσα στα ίδια τους τα σπίτια


Προτάσοφ: "Βρείτε τα, για το καλό του Ηρακλή" - BluearenaBluearena\nΠροτάσοφ: “Βρείτε τα, για το καλό του Ηρακλή”\nΣτην ένταση που επικρατεί τα τελευταία 24ωρα στις σχέσεις της διοίκησης με τους οργανωμένους οπαδούς, πήρε θέση ο Όλεγκ Προτάσοφ, κάνοντας ένα πολύ εύστοχο παραλληλισμό. …\n10/09/2009 13:06 Επιμέλεια: BlueArena Ηρακλής\nΣτην ένταση που επικρατεί τα τελευταία 24ωρα στις σχέσεις της διοίκησης με τους οργανωμένους οπαδούς, πήρε θέση ο Όλεγκ Προτάσοφ, κάνοντας ένα πολύ εύστοχο παραλληλισμό. “Για μένα, διοίκηση και κόσμος είναι σαν το αντρόγυνο σε μία οικογένεια. Όταν το αντρόγυνο μαλώνει συνέχεια, τους κοιτάνε οι υπόλοιποι και τους σχολιάζουν αρνητικά. Τι πρέπει να κάνει το ζευγάρι για να τα βρει. Κάθεται στο ίδιο τραπέζι, πίνει το κρασάκι του και προσπαθεί μαζί να λύσει το πρόβλημα. Αυτό νομίζω ότι πρέπει να γίνει και στη συγκεκριμένη περίπτωση για το καλό της ομάδας”.\nΓια το παιχνίδι με την ΑΕΚ, ο Ουκρανός τεχνικός υποστήριξε ότι η πλειοψηφία των παικτών που ανήκουν στο ρόστερ της ομάδας, γνωρίζουν τις ιδιαιτερότητες ενός ντέρμπι. “Ξεκινήσαμε καλά. Πήραμε σημαντικούς βαθμούς και μακάρι να συνεχίσουμε έτσι. Μας περιμένει ένα δύσκολο παιχνίδι, σε μία δύσκολη έδρα. Δεν υπάρχει φόβος στην ομάδα. Η ΑΕΚ από μόνη της αποτελεί κίνητρο για τους παίκτες μου. Στην ομάδα υπάρχουν ποιοτικοί και έμπειροι παίκτες που αγαπάνε αυτά τα παιχνίδια. Όλα τα παιχνίδια αποτελούν crash test για την ομάδα. Θα πρέπει να μπούμε στο γήπεδο με ψυχή, όπως κάναμε στα δύο προηγούμενα παιχνίδια και να είμαστε ψύχραιμοι και σοβαροί σε ολόκληρο το 90λεπτο, διότι η ΑΕΚ έχει παίκτες που ανά πάσα στιγμή μπορούν να κάνουν τη ζημιά”.\nΓια την εικόνα της ΑΕΚ, ανέφερε ότι… “Και η ΑΕΚ ακόμη ψάχνεται, όπως και όλες οι ομάδες. Την Κυριακή θα φανεί ποια ομάδα είναι σε καλύτερη κατάσταση”, ενώ για τις κακές στιγμές που είχε η ομάδα στο παιχνίδι με τον Άρη, τόνισε: “Μία ομάδα είναι όπως ένα ζωντανός οργανισμός. Έχει τις καλές και τις κακές στιγμές. Υπάρχουν στιγμές που όλα κυλούν ρολόι και κάποιες άλλες που τίποτα δεν πάει καλά. Κόντρα στον Άρη που είναι μία πολύ καλή ομάδα, υπήρχαν στιγμές που είχαμε προβλήματα. Ο αντίπαλος πήρε τον έλεγχο του αγώνα και μας δημιούργησε προβλήματα. Δεν είναι τίποτα σπουδαίο. Γι’ αυτό υπάρχει η θεωρεία και η τακτική, με σκοπό να περιορίσουμε αυτές τις κακές στιγμές.


Παρτάλια: Ο Καραμανλής γνώριζε για την χρεοκοπία\nΟ Καραμανλής γνώριζε για την χρεοκοπία\nΣύμφωνα με επιστολές του κ Δούκα, ο πρώην πρωθυπουργός Κωστάκης Καραμανλής ήξερε για το δημοσιονομικό πρόβλημα της χώρας μας και για την χρεοκοπία που πλησίαζε. Μάλιστα σύμφωνα με πληροφορίες ο κύριος Καραμανλής αναγκάστηκε να διακόψει τις διακοπές του (αν δεν κάνω λάθος σχεδόν 2 χρόνια κάνει διακοπές) για να αντιδράσει στις εξελίξεις, πάντα μέσω συνεργατών\nΚαι γιατί δεν έκανε τίποτα λοιπόν τότε;;;\nΗ απάντηση στην παρακάτω εικόνα!\nΒουλή έτος 2008...\nΑνώνυμος 19 Αυγούστου 2011 - 9:56 π.μ.\nΟλατα γνώριζε γι αυτό εριξε το μπαλακι στον Γιωργάκη.Να αποποιηθει τις ευθύνες.Broxi.\n50 Λόγοι να είσαι Single\nΠλησιάζει η 14η Φεβρουαρίου και είσαι μόνος;;; Μην στεναχωριέσαι, τα Παρτάλια είναι εδώ και θα σου δώσουν 50 λόγους για να νοιώσεις ευτυχισ...\nΤι θα Έκανα αν Ήμουν Αόρατος\nΘυμάστε το άρθρο μου " τι θα έκανα αν είχα μια μηχανή του χρόνου "; Τότε μάλλον καταλάβατε ότι έφτασε η ώρα για ένα ακόμα παραλήρη...\nΤα Θετικά και Αρνητικά της Τηλεόρασης\nΠέρασε σχεδόν ένα χρόνος από εκείνη την σκοτεινιασμένη μέρα που ένας κεραυνός μου έκαψε τον ενισχυτή και δεν απολαμβάνω πλέον το θέαμα της ε...\nΑποφάσισα να μοιραστώ μαζί σας ορισμένα Στατιστικά στοιχεία και πικάντικα keywords του μπλογκ για την αποφράδα χρονιά που μόλις μας ...\nΤι Θα Πω στο Παιδί μου...\nΤα παρακάτω αποτελούν μελλοντική συζήτηση με το παιδί μου, όπως την φαντάζομαι να γίνεται σε περίπου 15-20 χρόνια από αυτήν την στιγμή... ...\nΓιατί είσαι ακόμα Single;\nΚοιτιέσαι στον καθρέφτη και βλέπεις τον πιο όμορφο και σέξι άνθρωπο που έχεις δει στην ζωή σου; Η μάνα σου σε παινεύει και σου λέει συνέχει...\nΕμπρός ν' αλλάξουμε την Ιστορία― Όχι στο ΠΒ, Ναι στο ΠΓΔΜ #Μακεδονια #Συλλαλητηριο


ΣΕΓΑΣ Νεwsletter Νο 13 Νοεμβριος 2014\nNEWS L ETTER No 1 3 / 2 3 ΝΟΕΜΒΡ ΙΟΥ 2 0 1 4 www.segas.gr - www.facebook.com/segas.gr - twitter: @presegas\nΌταν μπαίνεις στο Καλλιμάρ- μαρο στάδιο, όταν περνάς τη γραμμή τερματισμού, λένε οι δρομείς, σε κατακλύζει ένα μοναδικό συναισθηματικό κύμα.\nΥπερηφάνεια που πέτυχες\nτο στόχο σου, Λύτρωση που τερμάτισες, Αισιοδοξία και\nΕλπίδα για το μέλλον, Πάθος για την επιτυχία, Δέος για τη διαδρομή, Θαυμασμός για τους νικητές, Έκσταση από\nτο μέγεθος της διοργάνωσης, Χαρά που είσαι κι εσύ εκεί, Συμπόνια για τους συνα-\nΑυθεντική γιορτή ζωής!\nΧαμόγελα και χρώμα πλημμύρισε η Κυριακή 9 Νοεμβρίου. Τα έδωσαν απλόχερα οι χιλιάδες δρομείς που συμμετείχαν στον 32ο Αυθεντικό Μαραθώνιο Αθηνών και οι χιλιάδες θεατές που βρέθηκαν στο στάδιο, στην αυθεντική διαδρο- μή, στην εκκίνηση, στους δρόμους της Αθήνας. Παντού επικρατούσε αισιοδοξία και έβλεπες χαρούμενα πρόσωπα να συμμετέχουν σε αυτό το μεγάλο γεγονός που άλλαξε τη ζωή πολλών ανθρώπων. Ένα πολύχρωμο ποτάμι κύλησε την Κυριακή αργά-αργά από τον Μα- ραθώνα και κατέκλυσε την Αθήνα\nσκορπίζοντας αισιοδοξία και μη- νύματα που εκπορεύονται από τον Μαραθώνιο. Όλοι οι δρομείς που πέρασαν τη γραμμή του τερματισμού, παρά την υπερπροσπάθεια που κατέβαλαν και αναλόγως της απόστασης που διή- νυσαν, έδιναν μόνο μια υπόσχεση. Θα ξανατρέξω! Του χρόνου θα είμαι πάλι εδώ! Αυτό είναι άλλωστε και το μεγάλο στοίχημα της διοργάνωσης. Οι συμ- μετέχοντες να χαρούν τον αγώνα και να επιστρέψουν στις εστίες τους ευ- χαριστημένοι. Αυτό επιθυμούν όλοι οι εμπλεκόμενοι στον αγώνα. Μια επιτυχημένη σε κάθε τομέα διοργά-\nνωση. Χιλιάδες συμμετέχοντες από την Ελ- λάδα και όλο το κόσμο πήραν μαζί τους τις αξίες του Μαραθωνίου και τις μετέφεραν στα μέρη τους. Μια ανθρώπινη αλυσίδα συνεργάστηκε αρμονικά. Μια ψυχή, μια προσπά- θεια, ένας στόχος. Παράδειγμα για τη χώρα μας τα αποτελέσματα της συνεργασίας. Τα μηνύματα που έστειλε και τα οφέλη που αποκόμισε η πατρίδα μας από τον 32ο Αυθεντικό Μαρα- θώνιο είναι ΑΝΕΚΤΙΜΗΤΑ.\nθλητές σου, Γαλήνη μετά το τερματισμό, Ευχαρίστηση\nαπό το χειροκρότημα, Ικανο- ποίηση που είσαι κι εσύ μέ- ρος της γιορτής, Πληρότητα που προσέφερες βοήθεια για τους συνανθρώπους σου, Αρ- μονία σώματος-πνεύματος- ψυχής, Αυτοπεποίθηση για τις δυσκολίες, Ανακούφιση\nστον τερματισμό, Συγκίνηση σε μια αγκαλιά, Αμηχανία στο χειροκρότημα, Ανυπομο-\nνησία να φτάσεις, Έκπληξη στην αποθέωση, Φόβος για εγκατάλειψη, Αγωνία να ξα- νατρέξεις…\nΑυτά όλα είναι ο Μαραθώνιος Αθήνας, ο Αυθεντικός! Μπ Ζ


Νέα ανάρτηση της Τζούλια Νόβα για τη μπλούζα της… Σοβιετικής Ενωσης | Libre\nΝέα ανάρτηση της…\nΝέα ανάρτηση της Τζούλια Νόβα για τη μπλούζα της… Σοβιετικής Ενωσης\nΗ Τζούλια Νόβα, με νέα ανάρτησή της στο Instagram, λέει ότι “η κακία στον κόσμο είναι μεγάλη”, καθώς κάποιοι της ευχήθηκαν ακόμα και να χάσει το μωρό που κυοφορεί.\nΗ μακροσκελής ανάρτηση στο Instagram\n“Τελικά σε αυτή τη χώρα υπάρχει πολύ μεγάλος διχασμός. Δυστυχώς οι άνθρωποι έχουν ξεχάσει να αγαπάνε ο ένας τον άλλον και να είναι μια γροθιά.\nΜε θλίβει παρά πολύ που ανεβάζοντας μια φωτογραφία φορώντας μια μπλούζα που απλά μου θύμισε κάτι από την παιδική μου ηλικία που δεν είχα άσχημες αναμνήσεις αλλά όμορφες , κατάφερε να προκαλέσει τέτοια κακία στον κόσμο και τόσο άσχημη αντίδραση και κάποιοι να μου ευχηθούν να χάσω την αθώα ψυχή που κυοφορώ .\nΓια να ξεκαθαρίσουμε κάτι. Δεν ασχολούμαι με την πολιτικήκαι το ότι μοιράστηκα με σας και είπα κάτι το οποίο βιώσαμε επί Σοβιετικής ένωσης το οποίο δεν συμβαδίζει με αυτά που γράφουν στο Ίντερνετ, προφανώς δεν φταίω εγώ για αυτό. Εγώ απλά μοιράστηκα εκείνη την ώρα με εσάς τη δίκη μου αλήθεια και δεν νομίζω πως απαραίτητα έπρεπε να γράψω ψέματα για να μην σας προκαλέσω!\nΣταματήστε επιτέλους να βγάζετε τέτοια κακία με το παραμικρό και να προσπαθείτε δικτατορικά να επιβάλετε στον κόσμο να μην εκφράζεται ελεύθερα, εξάλλου αυτό δεν σημαίνει Δημοκρατία; Να εκφραζόμαστε ελεύθερα ή και αυτό λάθος μου το έχουν μάθει;\nΛέτε πως είσαστε Δημοκράτες αλλά μόλις κάποιος εκφράζει την άποψη του η οποία είναι αντίθετη από την δίκη σας ή ανεβάσει φωτογραφία με μια μπλούζα που του θύμισε κάτι από την παιδική του ηλικία (χωρίς να αναφερθεί με σχόλιο σε αυτήν) να ξεκινάτε να επιτίθεστε με κακιά στον ίδιο αλλά και να μαλώνετε μεταξύ σας! Δεν το καταλαβαίνετε πως είναι λάθος ;\nΜοιράσετε αγάπη επιτέλους και αφήστε την κακία! Ξέρω πως είναι πιο δύσκολο αλλά μόνο αυτό μπορεί να μας βάλει σε έναν καλύτερο δρόμο . Με μίσος δεν πήγε ποτέ τίποτα καλύτερα! Αυτό ήθελα να πω. Καλή σας μέρα!”.\nΗ δημοσίευση κοινοποιήθηκε από το χρήστη Julia Nova (@julianova1)\nTags: ΣΟΒΙΕΤΙΚΗ ΕΝΩΣΗ ΤΖΟΥΛΙΑ ΝΟΒΑ


Λευκάδα των χρωμάτων | Άρθρα | Ελευθεροτυπία\nΓεωτρόπιο, Σάββατο 1 Αυγούστου 2009\nΛευκάδα των χρωμάτων\nΚείμενο: Γιώτα Κωνσταντάτου - φωτ: Κώστας Κολλημένος\nΗ Λευκάδα συνθέτει επτανησιακή θαλασσινή ομορφιά και στεριανή ηρεμία. Τιρκουάζ στη Δύση, πράσινος παράδεισος στην Ανατολή, όπου απλώνεται σε ελάχιστα κοντινά μίλια το σύμπλεγμα των κατάφυτων μικρών νησιών\nΤο νησί δεν γνώρισε μόδες πέρα από τη λουσάτη παρένθεση της δεκαετίας του '60, όταν ο Ωνάσης έφερνε στον αντικριστό Σκορπιό το τζετ σετ του πλανήτη γνωρίζοντάς τους και το Νυδρί, που από τότε πήρε αέρα κοσμοπολίτικο. Οι κάτοικοι μνημονεύουν και θυμούνται ακόμη τον μεγιστάνα που έδωσε ζωή, χρήμα και φήμη στον τόπο. Η Λευκάδα με τη γεωολογική ιδιαιτερότητα να συνδέεται με τη στεριά της Αιτωλοακαρνανίας, ούτε 80 μέτρα από τις ακτές της, πέρασε κάπως ιδιόμορφα και την ιστορική της διαδρομή. Ο Μεσαίωνάς της υπήρξε αναγεννησιακός, όπως σε όλα τα Ιόνια νησιά, αλλά πιο περιπετειώδης. Ο πορθμός, πλεονέκτημα και κερκόπορτα μαζί, της έφερε πολιορκητές και κατοχή, αφέντες από το Δουκάτο της Ηπείρου και Τούρκους κατακτητές παρέα με τους Ενετούς, Φράγκους, Αγγλους, Ρώσους που πέρασαν από το νησί. Οι υπόλοιποι Επτανήσιοι ανέκαθεν τη λογάριαζαν κάπως ξέχωρα, έτσι όπως ήταν λιγότερο καπριτσιόζα και πιο «μεμιγμένη» πληθυσμιακά, αν και με σεβασμό - και το γεγονός ότι έμενε έξω από την παραδοσιακή κόντρα των Ιονίων για αρετές και τιμημένα ελαττώματα την άφηνε αλώβητη.\nΑναπαράσταση αρχαίας πορείας στην ειδυλλιακή νησίδα της χερσονήσου, τουριστικής φύσεως Ο τόπος της Λευκάδας είναι πιο ήπιος, το ίδιο και ο τρόπος που προόδευσε τουριστικά τις τελευταίες δεκαετίες, χωρίς φανατικούς και κοσμικούς αλλά με πιστούς φίλους που σταθερά επανέρχονται. Η πρόσβαση από ξηράς είναι εύκολη, ευκολότερη τα τελευταία χρόνια με την υποθαλάσσια σήραγγα Πρεβέζης-Ακτίου στο Βορρά και τη γέφυρα Ρίου-Αντιρρίου στο Νότο και η διαδρομή από όλες τις μεριές είναι όμορφη μέχρι την πλωτή γέφυρα που οδηγεί στην πόλη του νησιού. Αν και από όλα τα ταξίδια προς τη Λευκάδα η ωραιότερη διαδρομή που μένει στη μνήμη είναι από τη γειτονική Κεφαλονιά με κατεύθυνση τον αβανταδόρικο για wind-surfing όρμο της Βασιλικής και το λιμάνι της, στο νότιο άκρο του νησιού, εκεί που ξεκινούν οι εντυπωσιακές, καταγάλανες παραλίες ανεβαίνοντας τον κατακόρυφο άξονα της ακτογραμμής στα δυτικά. Με το θεαματικό Πόρτο Κατσίκι, πολλές φορές βραβευμένο και με διεθνή διαπιστευτήρια ως μία από τις κορυφαίες παραλίες της Μεσογείου, να κρατά τα σκήπτρα. Εχει τρελές στροφές στο δρόμο και θέλει κόπο να κατεβείς στην αμμουδιά, στενή και ασφυκτικά γεμάτη σε φουλ καλοκαιρινή σεζόν, αλλά το θέαμα και η αίσθηση των νερών είναι μοναδικά. Ενας απότομος γκρεμός από λευκά βράχια που κρέμονται πάνω από το κεφάλι σου, μυτεροί βράχοι που εισχωρούν μες στη θάλασσα, φυσικές σπηλιές στα κοιλώματα, λευκή άμμος που χρυσίζει και καταγάλανα, κρυστάλλινα νερά. Η θέα από ψηλά ζαλίζει, το ίδιο όμως και στα χαμηλά που ορθώνεται ο γκρεμός φέρνοντας ίλιγγο -οι άνεμοι και οι συχνοί σεισμοί έχουν φτιάξει αυτή την ομορφιά. Από εδώ ξεκινά και μια πορεία όλο εκπλήξεις.\nΗ πόλη της Λευκάδας ζει από τη θάλασσα Ακολουθώντας ένα στριφογυριστό χωματόδρομο φτάνει κανείς στο ακρωτήρι με τα λευκά βράχια, που δίνει στο νησί το όνομά του. Στο ακρωτήρι Λευκάτας ή Δουκάτο ο μύθος δίνει δύο ιστορίες: τις ανθρωποθυσίες καταδίκων για το γαλήνεμα της θάλασσας στα αρχαία χρόνια, όπου υπήρχε ιερό του Απόλλωνα, και το αυτοκτονικό άλμα της ποιήτριας Σαπφώς στο σημείο, παραδόξως για τη φήμη της, για τον έρωτα ενός άνδρα, του Φάωνα. Από τον τελευταίο μύθο το ακρωτήρι ονομάστηκε και «Κάβος της Κυράς». Ψηλά πάλι, πάνω από το Πόρτο Κατσίκι, οι όρμοι και οι μακριές παραλίες που εμφανίζονται η μία μετά την άλλη δείχνουν το διαυγές γαλαζοπράσινο στο νερό που φτιάχνει η φύση όταν υπάρχει άφθονο πευκώδες πράσινο στη γη και στην περίπτωση της Λευκάδας λευκά ασβεστολιθικά πετρώματα που εντείνουν την καθαρότητα. Εγκρεμνοί, Καλαμίτσι, Κάθισμα, Αγιος Νικήτας· οι διασημότερες παραλίες του νησιού έχουν καθεμιά το χαρακτήρα της. Οι Εγκρεμνοί, πλατιά και με χρυσή άμμο, είναι πιο πριβέ -τηρουμένων των αναλογιών-, βοηθάνε και τα ατελείωτα σκαλοπάτια που τα ανεβοκατεβαίνεις ζόρικα. Φιλική συμβουλή: όποιος κάνει τον κόπο να τα κατεβεί να μείνει να δει το ηλιοβασίλεμα κι αν το σηκώνουν οι αντοχές του για ολονύχτιο beach party. Το Κάθισμα, σμαραγδένιο και αυτό αλλά πιο προσιτό, δείχνει εντυπωσιακούς όγκους βράχων μέσα στη θάλασσα, που σε κοντινό πλάνο φτιάχνουν παραισθήσεις, και ο Αγιος Νικήτας, χιλιομετρικός και φιλόξενος, στο γνώριμο τιρκουάζ, με λευκή άμμο και βότσαλο, μυρίζει πεύκο και μες στη θάλασσα.\nΗλιοβασίλεμα στο νησί της Λευκάδας Από τη δυτική πλευρά της Λευκάδας με το μαγευτικό ανάγλυφο ή κατευθύνεσαι προς τη Χώρα ή μπαίνεις μέσα στο νησί, στην ορεινή καταπράσινη ραχοκοκαλιά του. Στο κέντρο, τα δύο γνωστότερα χωριά, η Εγκλουβή με τους προϊστορικούς «βόλτους», μοναδικά οικοδομήματα στον κόσμο, και η Καρυά, πνιγμένες στο πράσινο, φημίζονται για τα προϊόντα τους. Η πρώτη για τη φακή της, φυτεμένη στο πανάρχαιο, νεολιθικό οροπέδιο, την οποία δύσκολα, πολύ δύσκολα βρίσκεις να αγοράσεις. Η δεύτερη, για τα σπουδαία κεντήματα και τα υφαντά των γυναικών, που τα φτιάχνουν με προκοπή κι έναν πατενταρισμένο, μοναδικό στην Ελλάδα τρόπο: την καρσάνικη βελονιά. Το χωριό μοιάζει με ανοιχό εκθετήριο έτσι όπως κρέμονται από παντού έξοχης τέχνης και ορισμένα τόσο σύγχρονα κεντήματα, που ξεχνάς τον όρο «παραδοσιακός». Η παραλία του Αγίου Νικήτα είναι εδώ και χρόνια από τις πιο δημοκρατικές, ανεκτικές παραλίες για ελεύθερο κάμπινγκ και γυμνισμό στην Ελλάδα. Χωρισμένη σε δύο ζώνες, μισή μισή, από τη μια πλευρά οι ξαπλώστρες, οι ομπρέλες και το κόσμιο κολύμπι, από την άλλη το επονομαζόμενο «Φελεκιστάν», στα Πευκούλια οι σκηνές κρυμμένες στο πευκόδασος και το μαγαζί στο κέντρο του, συναινετικό να συγκεντρώνει τον κόσμο και από τις δύο μπάντες και να προσφέρει δωρεάν φρέσκα ντουσάκια σε κατασκηνωτές. Αν οι τελευταίοι φρόντιζαν με συνείδηση το πέρασμά τους από το παρθένο τοπίο, τα πράγματα θα ήταν καλύτερα και ο παράδεισος καθαρός.\nΒάρκα γιαλό... σε σπανίως άδεια λευκαδίτικη παραλία Από εκεί η Χώρα απέχει ελάχιστα χιλιόμετρα και απαιτεί τη στάση της. Μοναδική στη μεσαιωνική της πολεοδομία, με παμπάλαιες εκκλησίες και αυτοσχέδια αρχιτεκτονική ανάγκης, η Λευκάδα αποπνέει μια παράξενη μελαγχολία - ίδιον των τόπων που βρίσκονται κοντά σε λιμνοθάλασσα, όπως αυτή που σχηματίζει η κοντινή χερσόνησος της Αγίας Μαύρας. Ας μην ξεχνάμε πως η Λευκάδα είναι και νησί ποιητών. Του Σικελιανού και του Αριστοτέλη Βαλαωρίτη, που η εύπορη οικογένειά του είχε σε ιδιόκτητη κατοχή το γειτονικό ολόφυτο νησί Μαδουρή (και το διατηρεί, ο απόγονος Νάνος Βαλαωρίτης· ξεκαλοκαιριάζει ακόμη στο νησί), αλλά και του λιγότερα γνωστού Λευκάδιου Χερν, εθνικού ποιητή της Ιαπωνίας, του μετέπειτα ονομαζόμενου Κοϊζούμι Γιακούμο, του οποίου το νησί υπήρξε γενέθλιος τόπος από τη μεριά της μητέρας του. Η πόλη της Λευκάδας αναπτύσσεται γύρω από την πλατεία με το ναό του Αγίου Σπυρίδωνα, με δύο κεντρικούς δρόμους να τη διατρέχουν σε ομόκεντρους κύκλους σαν σε δαχτυλίδι και τις υπόλοιπες οδούς και τα σοκάκια να ανοίγουν ακτινωτά γύρω τους. Μεσαιωνικό σχέδιο που πάνω του δοκιμάστηκε μια παράξενη μετατροπή. Τα οικοδομήματα και σπίτια του νησιού, με την αρχιτεκτονική των διαφόρων κατακτητών, το ντόπιο επτανησιακό χρώμα που συνήθως αγαπά τα δίπατα, τρίπατα σπίτια, βαμμένα παστέλ και η ιστορία τους διαδοχικά κατέρρεαν από τους σεισμούς. Ετσι αυτό που κυριαρχεί στη Λευκάδα είναι μια πατενταρισμένη, αυτοσχέδια, αντισεισμική αρχιτεκτονική, που κάνει την πόλη να μοιάζει με μεγέθυνση μακέτας από πολύχρωμα κουκλόσπιτα παραγκούπολης. Οι μάστορες αυτοσχεδίασαν μια μέθοδο που πέτυχε εξαιρετικά στην αντισεισμική προστασία, με πολύπλοκη και ευφάνταστη χρήση πολλών υλικών, με ολόκληρους κορμούς αγριόδεντρων που αλείφονταν με πίσσα και κατράμι, πέτρες και σκόνη πορσελάνης. Με τον κυρίως κορμό ανεξάρτητο από τη σκεπή, αν γίνει σεισμός, το σπίτι -φτιαγμένο ώστε να πέφτουν οι τοίχοι του προς τα έξω- δεν σε καταπλακώνει. Οι κάτοικοι τα σκέπασαν με λαμαρίνες και αυστηρώς ακατάλληλο ελενίτ σε ζωηρή παλέτα. Τα σπίτια έγιναν ευλύγιστα, η αισθητική sui generis.\nΑντανακλάσεις, με το βαρκάκι να περιμένει το ρεκτιφιέ του Το χρώμα γενικώς έχει ισχυρή παρουσία στο νησί. Εντονα κοντράστ, καθαροί τόνοι του νερού και παστέλ χρώμα της ιστορίας στα κτήρια, γκρίζα στις παλιές εκκλησίες και στους δρόμους, ποικιλία πράσινου. Η Λευκάδα είναι και το νησί του πρωτοπόρου του αφηρημένου εξπρεσιονισμού Θεόδωρου Στάμου, που τη δεκαετία του '80 ήρθε από τις ΗΠΑ στο νησί του και δούλεψε για χρόνια για την παρουσία της τέχνης, φτιάχνοντας μαθητές και καταστάσεις.\nPοκ σύνθεση στην εντυπωσιακή παραλία στο Πόρτο Kατσίκι. Σε απόσταση αναπνοής από τη Χώρα, το Κάστρο της Αγίας Μαύρας, έργο οχύρωσης του Ορσίνι, ο προμαχώνας αιώνων, και στη Γύρα ερείπια από παλιούς ανεμόμυλους που έχουν ρωσικά ονόματα: Ορλόφ, Μετζικόφ. Στην ανατολική πλευρά το τοπίο ηρεμεί σε όλο το μήκος του. Ξεπροβάλλουν νησάκια μεσογειακού εξωτισμού, καταπράσινα σε διάφορες παραλλαγές, με σπηλιές και ήρεμους κόλπους, ο Κάλαμος, η Μαυρουδή, ο Καστός, το Μεγανήσι, πολύ δημοφιλές τελευταία, ο Σκορπιός με σταθερή διασημότητα. Διαφορετική η φύση, η εικόνα και η αίσθηση που έχει η μία από την άλλη πλευρά του νησιού: η εντυπωσιακή, ροκ, τιρκουάζ, εξωτική βόρεια πλευρά με την πιο ειδυλλιακή, γεμάτη νησίδες, ανατολική πλευρά· το μίγμα γίνεται συναρπαστικό.\nΟ οινοερευνητής Γιώργος Μακρής προτείνει:\nΗ Λευκάδα έχει σημαντική παραγωγή κρασιών τα οποία ονοματίζει από το 2000 ο Τοπικός Οίνος Λευκάδας.\nΞεχωριστή την κάνουν οι ποικιλίες της: η λευκή «βαρδέα» που καλλιεργείται στο νότιο τμήμα και απαντά σχεδόν αποκλειστικά στο νησί και η ερυθρή «βερτζαμί», που καλλιεργείται κυρίως στο κεντρικό τμήμα και σε μικρές εκτάσεις τη βρίσκουμε και σε Αχαΐα, Κέρκυρα.\nΣτο ΝΑ μέρος του νησιού, επάνω από τα Σύβοτα, 8 χλμ. μετά το Νυδρί και 12 χλμ. πριν τη Βασιλική, λειτουργεί από το 2007 το νέο επισκέψιμο οινοποιείο της «Λευκαδίτικης Γης», που αντικατέστησε το αρχικό στο Σύβρο. Είναι έργο του πτυχιούχου οινολόγου Δημήτρη Ρομποτή, ο οποίος έχει αξιοποιήσει και αναδείξει με τον καλύτερο τρόπο τις οινικές δυνατότητες της πατρίδας του.\nΣας προτείνω ενθέρμως να επισκεφθείτε το οινοποιείο όπου, σε 4 διαφορετικά κτήρια και με τη βοήθεια της κ. Αννας Γιωργάκη, θα έχετε τη δυνατότητα να δείτε εκθέσεις παραδοσιακού τρόπου οινοποίησης και παραγωγής λαδιού και τη σύγχρονη μονάδα οινοποίησης - εμφιάλωσης. Στο δοκιμαστήριο θα γευθείτε τα 3 κρασιά (λευκό, ροζέ, ερυθρό) της σειράς «Λευκαδίτικη Γη» και τον ερυθρό γλυκύ «Μελήδονο».\nΓια το φαγητό του κ. Βλάχου επιλέγουμε το «Λευκαδίτικη Γη - Ερυθρός», 100% από την ποικιλία βερτζαμί επιλεγμένων αμπελώνων μέσου υψομέτρου, αφού τα σταφύλια από τα ψηλότερα αμπέλια προορίζονται για το ροζέ. Το κρασί ωριμάζει περί τους 10 μήνες σε δρύινα βαρέλια, έχει μαυροκόκκινο χρώμα και πολύ νόστιμες και κάπως έντονες ταννίνες.\nΗ Εξάνθεια βρίσκεται στα 590 μ., ψηλότερα και νοτιότερα από τον Αγιο Νικήτα και έχει καταπληκτική θέα στο Ιόνιο. Η παραδοσιακή αυτή συνταγή είναι από ακόμη νοτιότερα, από το νοτιοδυτικό τμήμα της Λευκάδας.\nΥλικά (για 5 με 6 μερίδες):\n1 αρνίσιο μπούτι 2 με 2,5 κιλά\n1 ματσάκι φρέσκο σκόρδο\nλίγο άγριο μάραθο\nΨιλοκόβουμε το άσπρο του σκόρδου μαζί με το μάραθο και τα βάζουμε σ' ένα λεκανάκι μαζί με το μισό ελαιόλαδο και το αλατοπίπερο. Τα αφήνουμε να σταθούν επί 2 ώρες ώστε να αρωματιστεί το ελαιόλαδο.\nΚαθαρίζουμε και πλένουμε το μπούτι και με το μαχαίρι κάνουμε τρύπες στην επιφάνειά του. Γεμίζουμε κάθε τρύπα με λίγο από το μίγμα του αρωματισμένου ελαιόλαδου. Σουρώνουμε όσο μείνει και με το καθαρό αρωματισμένο ελαιόλαδο αλείφουμε όλη την υπόλοιπη επιφάνεια του κρέατος. Εχει σημασία να μη μείνει στην εξωτερική επιφάνεια πρασινάδα ή σκόρδο, γιατί καίγονται και βγάζουν δυσάρεστη μυρωδιά.\nΤοποθετούμε το μπούτι σε ταψί, το περιχύνουμε με το υπόλοιπο ελαιόλαδο και το ψήνουμε σε προθερμασμένο φούρνο, περίπου 2 ώρες στους 200oC. Αν θέλουμε, το συνοδεύουμε με πατάτες φούρνου.\nΑπό τον κ. Ευγένιο Βλάχο\nΡάχη, Εξάνθεια Σφακιωτών Ν. Λευκάδας


Γαλλική Αστυνομία: Δεν θα κάνουμε έρευνα για την υπόθεση του ευρωβουλευτή - PRESS-GR Η δύναμη στην ενημέρωση Γαλλική Αστυνομία: Δεν θα κάνουμε έρευνα για την υπόθεση του ευρωβουλευτή - PRESS-GR Η δύναμη στην ενημέρωση\nHome > Διεθνή > Γαλλική Αστυνομία: Δεν θα κάνουμε έρευνα για την υπόθεση του ευρωβουλευτή\nΓαλλική Αστυνομία: Δεν θα κάνουμε έρευνα για την υπόθεση του ευρωβουλευτή\n10/06/2016 08:18:00 μ.μ.\nΠριν από λίγο η γαλλική αστυνομία ανακοίνωσε ότι δεν θα διεξάγει έρευνα για τον τραυματισμό του ευρωβουλευτή του βρετανικού UKIP, Στίβεν Γουλφ κατά τη συνεδρίαση του κόμματος στο Στρασβούργο.\nΣύμφωνα με τον Guardian, o Γουλφ, ο οποίος θεωρείται φαβορί για την θέση του προέδρου στη θέση του Νάιτζελ Φάρατζ, μεταφέρθηκε σε σοβαρή κατάσταση στο νοσοκομείο, με το περιβάλλον του να αναφέρει ότι ο 49χρονος ευρωβουλευτής δέχθηκε πολλές γροθιές, αλλά δεν κατέρρευσε αμέσως. Όμως λίγη ώρα αργότερα και όταν τα μέλη του κόμματος κατευθύνονταν για την ψηφοφορία έχασε τις αισθήσεις του.\nTo Skynews απευθύνθηκε στη γαλλική αστυνομία, η οποία ανέφερε ότι «δεν έχει καμία απολύτως κλήση για να ερευνήσει το περιστατικό». Υποστήριξε ότι «δεν υπάρχει μηνυτήρια αναφορά και έτσι δεν σκοπεύει να ξεκινήσει έρευνα για την υπόθεση».\nFrench police say no-one has called about Steven Woolfe incident and they have no plans to investigate at this time https://t.co/OLiVY1bfUJ\n— Sky News (@SkyNews) October 6, 2016\nΑναρτηθηκε απο Press- gr στις 10/06/2016 08:18:00 μ.μ.\nItem Reviewed: Γαλλική Αστυνομία: Δεν θα κάνουμε έρευνα για την υπόθεση του ευρωβουλευτή Rating: 5 Reviewed By: Press- gr\n► 2018 (12750)\n► Απριλίου (2268)


Σκηνικό Μέσης Ανατολής στήνουν στην Αφρική | Δρόμος της Αριστεράς\nΑρχική διεθνή Σκηνικό Μέσης Ανατολής στήνουν στην Αφρική\nΚορυφώνονται οι ανταγωνισμοί για τον έλεγχο της Μαύρης Ηπείρου\nΌταν έμπαινε σε λειτουργία ο αγωγός Τσαντ-Καμερούν που χρηματοδοτήθηκε από την Παγκόσμια Τράπεζα, ξεκινούσαν και οι ένοπλες συγκρούσεις στο Νταρφούρ, στο επίσης πετρελαιοφόρο γειτονικό Σουδάν, αμερικανοί πεζοναύτες αποβιβάζονταν στη Λιβερία που από τότε παραμένει ένα είδος αποικίας των ΗΠΑ και, στο «γαλλικό» Τζιμπουτί στα ανατολικά, η υπερδύναμη αποκτούσε την πρώτη αφρικανική της βάση. Όλα αυτά συνέβησαν το 2003. Τότε που ξεκίνησε και η στροφή 180 μοιρών της Λιβύης απέναντι στη Δύση. Είχε προηγηθεί το σημαντικότερο όλων, η επέμβαση στο Ιράκ και οι γεωπολιτικές μετατοπίσεις που επέφερε.\nΟι πρόσφατες σφοδρές συγκρούσεις στη Σομαλία δεν θα είναι οι τελευταίες, αφού οι ΗΠΑ δεν πρόκειται να επιτρέψουν στους ισλαμιστές να επικρατήσουν. Αυτό είναι μόνο ένα μικρό κομματάκι σε ένα παζλ, στο οποίο η υπερδύναμη επιδιώκει το στρατηγικό έλεγχο όλης της μεσοαφρικανικής ζώνης από τα ανατολικά (περιοχή με σημαντικά ενεργειακά κοιτάσματα αλλά και κόμβος ενεργειακών δρόμων και γειτνίασης με την Αραβική Χερσόνησο και τον Ινδικό Ωκεανό) και το Σουδάν έως τον πλούσιο σε ενεργειακά κοιτάσματα Κόλπο της Γουινέας. Ο τελευταίος περιπολείται πλέον μόνιμα από το Αμερικανικό Ναυτικό.\nΗ Αφρική παραμένει η μόνη ήπειρος όπου ο αμερικανικός στρατός δεν είναι ο ισχυρότερος από τους υπόλοιπους ξένους στην ήπειρο. Η συνεργασία με τη Βρετανία, η μερική αναδίπλωση της γαλλικής τοπικής «υπερδύναμης» και η επιδίωξη Σαρκοζί να μοιραστεί περισσότερα, δεν αλλάζει την απόφαση της Ουάσιγκτον να γίνει και εδώ το πρώτο βιολί. Το αμερικανικό Πεντάγωνο εμπλέκεται έμμεσα σε «αναπτυξιακά» και «ανθρωπιστικά» προγράμματα στην Αφρική περισσότερο από οπουδήποτε αλλού στον κόσμο. Έτσι, η συγκρότηση της AFRICOM το 2007-8 ως ξεχωριστός βραχίονας του αμερικανικού στρατού ήταν λογικό επόμενο.\nΟι αμερικανικές πωλήσεις όπλων πολλαπλασιάζονται, έστω και μέσω Ουκρανίας, για χώρες όπως η σπαρασσόμενη Σομαλία, η Αιθιοπία που ενίοτε εντέλλεται να εισβάλλει «επικουρικά» στη Σομαλία, η Ισημερινή Γουινέα (ή «Κουβέιτ της Αφρικής») κ.ά. Τέλος, υπάρχει και η «τρομοκρατία». Στο πλαίσιο της Υπερσαχάρειας Αντιτρομοκρατικής Πρωτοβουλίας (TSCI) οι ΗΠΑ εξοπλίζουν και συνεργάζονται στενά με τις αρχές σε Αλγερία, Μαρόκο, Τσαντ, Νίγηρα, Μαλί, Μαυριτανία, Νιγηρία, Σενεγάλη. Βέβαια, το γεγονός ότι οι μαύροι αντάρτες του Νταρφούρ είναι ισλαμιστές, δεν εμποδίζει την υποστήριξή τους επίσης από την Ουάσιγκτον. Συνολικά για τις δυτικές δυνάμεις δεν είναι πολλές οι «ανεξάρτητες μεταβλητές» της Μαύρης Ηπείρου. Η Νότια Αφρική συντονίζεται όλο και περισσότερο με τις Βραζιλία, Ρωσία, Ινδία, Κίνα, ενώ Αγκόλα, Ζιμπάμπουε, Σουδάν, Ερυθραία και Κονγκό κλείνουν το μάτι στην Κίνα. Για τη Βόρεια Αφρική δεν υπάρχει ζήτημα, αφού η Λιβύη επιμένει μεν να κοντράρει τη Γαλλία αλλά αφού έριξε λευκή πετσέτα έχοντας πια προσεγγίσει τις ΗΠΑ (ποιος να το έλεγε) και συνολικά τη διεθνή αγορά.\nΚερδίζει… έδαφος η Κίνα\nΤο 2006 η Κίνα εισήγαγε περίπου το 30% του πετρελαίου της από την Αφρική και οι ΗΠΑ το 22% των δικών τους αναγκών, ποσοστά μεγαλύτερα από τα αντίστοιχα για τη Μέση Ανατολή και για τους δύο αυτούς μεγαλύτερους παγκοσμίως καταναλωτές πετρελαίου. Ωστόσο η Κίνα έχει ήδη γίνει ο μεγαλύτερος εμπορικός εταίρος των αφρικανικών χωρών. Ταυτόχρονα, είναι ο δυναμικότερα ανερχόμενος επενδυτής και πιστωτής. Το 2006 οι κινεζικές επενδύσεις σε τρεις μόνο χώρες (Νιγηρία, Αγκόλα και Μοζαμβίκη) ήταν 8 δισ. δολάρια έναντι 2,3 δισ. δολαρίων προς το σύνολο της Υποσαχάριας Αφρικής από την Παγκόσμια Τράπεζα.\nΜέσω του δανεισμού έχει έρθει πιο κοντά από ό,τι οι ΗΠΑ με την Αγκόλα, τον μεγαλύτερο παραγωγό πετρελαίου της Αφρικής, και 6ο κατά σειρά προμηθευτή των ΗΠΑ. Στη Νιγηρία, δεύτερο μεγαλύτερο παραγωγό, σε κοινοπραξία με τη Ν. Αφρική έχει εξασφαλίσει δικαιώματα στο 45% των υποθαλάσσιων κοιτασμάτων. Στο Σουδάν είναι ο μεγαλύτερος επενδυτής που συνδιαχειρίζεται διυλιστήρια και απορροφά το 65%-80% της παραγωγής πετρελαίου (την οποία προστατεύουν επί τόπου 4.000 Κινέζοι στρατιώτες). Πολλά παρόμοια συμβαίνουν και σε άλλες χώρες και για άλλες πρώτες ύλες. Το χειρότερο απ’ όλα για τις ΗΠΑ και τη Δύση είναι ότι η Κίνα, κατά κάποιο τρόπο, «χαλάει την πιάτσα». Ακολουθεί μια πολιτική εμπορικής διείσδυσης και άμεσων ξένων επενδύσεων χωρίς πολλά στοιχεία που συνοδεύουν αυτά τα δύο στις άλλες ισχυρές οικονομίες και γεωπολιτικές. Η Κίνα δανείζει πολλά χρήματα χαμηλότοκα ή άτοκα. Διαγράφει χρέη περισσότερο από κάθε άλλον. Παρά τη ρητορική των ανοιχτών θυρών, η Δύση φορτώνει με δασμούς τα αφρικανικά προϊόντα που δεν είναι ακατέργαστη πρώτη ύλη. Αντίθετα, η Κίνα τα εισάγει με μηδενικούς δασμούς με αντάλλαγμα το «τσουνάμι του Πεκίνου», των δικών της φτηνών προϊόντων που κατέκλυσαν τη Μαύρη Ήπειρο. Σε αντιστάθμισμα συμφωνιών η Κίνα αναλαμβάνει με δικό της προσωπικό και δαπάνη την κατασκευή δρόμων, σχολείων κ.λπ. Δεν είναι μυστήριο που το Πεκίνο συγκέντρωσε το 2006 σε σινοαφρικανική διάσκεψη σαράντα ηγέτες αφρικανικών χωρών.\nΗ οικονομική βοήθεια και οι επενδύσεις των άλλων επιβάλλουν όρους, όπως αυτοί που επιβάλλει το ΔΝΤ. Το λεγόμενο Κονσέσους του Πεκίνου, σε αντιδιαστολή με το Κονσέσους της Ουάσιγκτον, δεν έχει τέτοιους όρους. Από το 2004 το ΔΝΤ πίεζε την Αγκόλα για μεταρρυθμίσεις στον τομέα του πετρελαίου, ως όρο για οικονομική βοήθεια. Όταν το Πεκίνο δάνεισε χαμηλότοκα με 2 δισ. δολάρια την Αγκόλα, δεν ήταν δύσκολο για την τελευταία να αρνηθεί τις απαιτήσεις του ΔΝΤ και επιπλέον προχώρησε σε συμφωνίες και με τη Ρωσία. Αντίστροφα, όταν το Κονγκό πριν από 2 χρόνια υπέγραψε μια συμφωνία 9 δισ. δολαρίων με την Κίνα, στην οποία παραχωρεί εκμεταλλεύσεις ορυκτού πλούτου σε αντάλλαγμα παροχής υποδομών «με το κλειδί στο χέρι», το ΔΝΤ διεμήνυσε ότι θα αναθεωρήσει το πρόγραμμα ελάφρυνσης χρεών… Η στρατιωτικοποίηση που προωθούν οι ΗΠΑ στην Αφρική θα συνεχιστεί με σταθερούς ρυθμούς. Τα περίπου πέντε εκατομμύρια νεκρών στο Κονγκό, μετά την αποτίναξη του τυραννικού καθεστώτος Μομπούτου, από τον υπερδεκαετή πόλεμο που επέβαλλαν με αμερικανοβρετανική στήριξη οι Ρουάντα και Ουγκάντα, αριθμός θυμάτων που είναι ο μεγαλύτερος για θύματα μιας μόνο χώρας από την εποχή του Β’ Παγκοσμίου Πολέμου, είναι απλώς το μεγαλύτερο αλλά εξίσου άγνωστο έγκλημα με άλλα μικρότερα που εξελίσσονται στην Αφρική σε καθεστώς «σιγής ραδιοφώνου» από τα διεθνή ΜΜΕ. Το όψιμο ενδιαφέρον της διεθνούς κοινότητας για «ενσωμάτωση της μαύρης ηπείρου στις παγκόσμιες εξελίξεις» είναι κακά μαντάτα για τους Αφρικανούς.


Κατά τον Τούρκο Αντιπρόεδρο υπάρχουν δύο γείτονες, η Ελλάδα και η Τουρκία και εδώ στην Κύπρο, η «τδβκ» - όπως αποκάλεσε το ψευδοκράτος – και οι Ε/κ. «Τα προβλήματα μπορούμε να τα λύσουμε αμοιβαία, συνομιλώντας. Κάτι άλλο εκτός από αυτό δυσκολεύει την λύση» είπε.\nΌσον αφορά τη «νέα τδβκ», όπως αναφέρεται στο ψευδοκράτος, ο Τούρκος Αντιπρόεδρος είπε ότι ήρθε στα κατεχόμενα με μια ευρεία αντιπροσωπεία και θα έχει σειρά επαφών και συναντήσεων. Δεν είναι μόνο λόγια, αλλά θα εργαστούν για την ενίσχυση των υποδομών του ψευδοκράτους, είπε προσθέτοντας ότι θέλουν να δουν μια «τδβκ» - κατά την έκφρασή του – που θα σταθεί στον κόσμο, θα παράγει μόνη της και το κάθε παιδί της θα λέει με περηφάνια ότι είναι στο ψευδοκράτος.\nΣαρλ Μισέλ σε ΠτΔ για τις τουρκικές προκλήσεις - «Η ΕΕ θ’ αντιδράσει αναλόγως»\nΠΡΟΕΔΡΟΣ: Στόχος η μετεξέλιξη της Αστυνομίας σε ένα σύγχρονο, ευέλικτο και αποδοτικό Οργανισμό


Συνάντηση στον Λευκό Οίκο, με το βλέμμα και στο Πατριαρχείο Μόσχας\n26/10/2021 - 11:21πμ\nΣε πολύ καλό κλίμα πραγματοποιήθηκαν οι συναντήσεις του Οικουμενικού Πατριάρχη Βαρθολομαίου με τον πρόεδρο των ΗΠΑ Τζο Μπάιντεν και με τον υπουργό Εξωτερικών Άντονι Μπλίνκεν.\nΌπως υπογράμμισαν εκκλησιαστικοί κύκλοι μιλώντας στο ΑΠΕ-ΜΠΕ, δεν ήταν εθιμοτυπικές επαφές, καθώς οι δύο συναντήσεις έγιναν με διευρυμένες αντιπροσωπείες και με τη συμμετοχή ανώτερων αξιωματούχων του Λευκού Οίκου και του Στέιτ Ντιπάρτμεντ.\nΗ αντιμετώπιση της κλιματικής κρίσης, η προώθηση των θρησκευτικών ελευθερίων, αλλά και η αποτελεσματική και κοινωνικά δίκαιη διαχείριση της πανδημίας ήταν ορισμένα από τα θέματα που βρέθηκαν στο επίκεντρο.\nΠίεση για τη Θεολογική Σχολή της Χάλκης\nΑπό την πλευρά της πατριαρχικής αντιπροσωπείας τονίστηκε ότι η υπάρχουσα κατάσταση με τη Θεολογική Σχολή της Χάλκης δεν μπορεί να συνεχιστεί.\nΌπως υπογραμμίστηκε, η Τουρκία επιχειρεί να θέσει το θέμα στη βάση της αμοιβαιότητας με την Ελλάδα και ζητάει παράλογα αντίτιμα, τα οποία δεν μπορούν να γίνουν δεκτά από την πλευρά της Αθήνας.\nΥπό αυτό το πρίσμα, η πατριαρχική αποστολή ζήτησε να αποσυνδεθεί το θέμα από την ατζέντα των ελληνοτουρκικών σχέσεων. Για το λόγο αυτό, τονίστηκε ότι οι ΗΠΑ θα πρέπει να το αναβαθμίσουν πολιτικά και να κάνουν ένα επιπλέον βήμα που θα κινείται πέρα από το επίπεδο της ρητορικής.\nΌπως μάλιστα ειπώθηκε χαρακτηριστικά «η Ουάσινγκτον πρέπει να αλλάξει τακτική», καθώς η πολιτική της δεν έχει αποδώσει κανένα αποτέλεσμα για τη Χάλκη.\nΌσον αφορά την κατάσταση στην Τουρκία, ο Τζο Μπάιντεν εξέφρασε την αίσθηση ότι ο Ρετζέπ Ταγίπ Ερντογάν είναι ιδιαιτέρως στριμωγμένος, καθώς η οικονομία της χώρας του βρίσκεται σε δεινή κατάσταση, και αναρωτήθηκε για το πώς θα αντιδράσει από εδώ και πέρα.\nΑυτοκεφαλία της Εκκλησίας της Ουκρανίας\nΣύμφωνα με τους ίδιους εκκλησιαστικούς κύκλους που μίλησαν στο ΑΠΕ-ΜΠΕ, στις συναντήσεις τέθηκαν επί τάπητος και οι συστηματικές κινήσεις που γίνονται από την πλευρά του Πατριαρχείου Μόσχας εναντίον του Οικουμενικού Πατριαρχείου.\n«Οι συγκεκριμένες ενέργειες με πρόσχημα την παροχή αυτοκεφαλίας στην Ορθόδοξη Εκκλησία της Ουκρανίας αντίκεινται στην εκκλησιαστική κανονικότητα και υποσκάπτουν την ενότητα της Ορθοδοξίας», ανέφεραν.\nΚατά τη διάρκεια των συζητήσεων, λένε οι πηγές, διαπιστώθηκε ότι υπάρχει δυσαρέσκεια στην Ουάσινγκτον για τον μη εποικοδομητικό ρόλο που διαδραματίζει η Ρωσία.\nΜετά την ολοκλήρωση των συναντήσεων στον Λευκό Οίκο και στο Στέιτ Ντιπάρτμεντ, ο Οικουμενικός Πατριάρχης εξέφρασε την ικανοποίηση του, λέγοντας ότι ο Τζο Μπάιντεν είναι ένας άνθρωπος με πίστη και όραμα. «Δεν μπορούμε να επιτρέψουμε σε καμία κοντόφθαλμη πολιτική ατζέντα να παρέμβει στις σχέσεις μας, που γίνονται μέσω και μέσα στον Χριστό Ιησού, τον Κύριο και Σωτήρα του κόσμου», τόνισε χαρακτηριστικά.


Μπορεί η βιταμίνη D να αυξήσει τις συγκεντρώσεις τεστοστερόνης στους άνδρες; – medicalnews.gr\nΗ μελέτη περιέλαβε 200 υπέρβαρα αλλά κατά τα άλλα υγιή άτομα. Οι μισοί από έλαβαν βιταμίνη D3 σε δόση 3.333 IU / ημέρα για 12 συνεχόμενους μήνες, ενώ οι άλλοι μισοί εικονικό φάρμακο. Σε ένα υποσύνολο 54 ανδρών -31 έλαβαν βιταμίνη D και 23 έλαβαν εικονικό φάρμακο- εκτελέστηκαν εκτεταμένες εργαστηριακές αξιολογήσεις τεστοστερόνης.\nΟι συμμετέχοντες που έλαβαν βιταμίνη D είχαν σχετικά μικρές αλλά στατιστικά σημαντικές αυξήσεις στην τεστοστερόνη σε σύγκριση με το εικονικό φάρμακο. Για παράδειγμα, τα συνολικά επίπεδα τεστοστερόνης αυξήθηκαν κατά 3 nmol / λίτρο στα 13,4 nmol / λίτρο μετά από 12 μήνες.\nΤο 2019 μια μελέτη που περιέλαβε άνδρες με χαμηλή τεστοστερόνη, δεν βρήκε κάποιο αποτέλεσμα. Με βάση αυτή την πιο πρόσφατη μελέτη θα πρέπει να θεωρηθεί ότι τα συμπληρώματα βιταμίνης D δεν έχουν επίδραση στη τεστοστερόνη.\nTags: ΔιατροφήΣεξάσκησηβιταμίνη Dδίαιταμυική δύναμηορμόνεςτεστοστερόνη\nΕπόμενο Πρωτεΐνη επιβραδύνει την ανάπτυξη των κυττάρων και αποτελεί το κλειδί της μακροζωίας\nΠροηγούμενο Τι είναι το σπλαχνικό λίπος


Ηλιακά και φωτοβολταϊκά – Depia Automations\nΗλιακά και φωτοβολταϊκά\nΗ Stäubli έχει σχεδιάσει μια πλήρη γκάμα εξειδικευμένων λύσεων ρομποτικής για ηλιακή και φωτοβολταϊκή παραγωγή. Οι ρομποτικοί βραχίονες 4 και 6 αξόνων συνδυάζουν αξιοπιστία, ακρίβεια και επιδεξιότητα για να μειώσουν το κόστος κατασκευής αυξάνοντας παράλληλα την παραγωγικότητα και την ποιότητα. Από τον εξαιρετικά ακριβή FAST picker 4 αξόνων TP80, SCARA έως τους 6 άξονες, τα εξειδικευμένα ρομπότ μπορούν να χειριστούν όλες τις κρυσταλλικές διαδικασίες παραγωγής (c-Si). Επιπλέον μπορούν να χειριστούν μια σειρά ηλιακών εφαρμογών, συμπεριλαμβανομένης της παραγωγής πλινθωμάτων, τούβλων, ηλιακών στοιχείων και μονάδων.\nΚλειστός βραχίονας ρομπότ με άκαμπτη δομή\nΚαθαρό ρομπότ για όλες τις εφαρμογές\nΟμαλή κίνηση ρομπότ: Η καλύτερη στην κατηγορία του\nΠαραγωγή χυτών και τούβλων\nΧειρισμός για κοπή\nΓκοφρέτες και παραγωγή ηλιακών κυψελών:\nΠοιοτικός έλεγχος γκοφρέτας\nΥγρή φόρτωση πάγκου\nΦόρτωση επίστρωσης με αντανάκλαση\nΦόρτωση εκτύπωσης οθόνης\nΔιαλογή και συσκευασία κυψελών\nΠαραγωγή μονάδας C-Si:\nΧειρισμός γυαλιού για πλυντήριο\nΕφαρμογή Tabber και stringer\nΣυναρμολόγηση και τοποθέτηση κουτιού διακλάδωσης\nΦλας και δοκιμαστής μονάδας


Η νέα ηλεκτρική Mercedes EQA (video) - autoliveris\nΗ EQA είναι το νέο, βασικό μοντέλο για την είσοδο στον εξολοκλήρου ηλεκτρικό κόσμο της Mercedes-EQ. Η «ηλεκτρική» αισθητική της σχεδίασής της αποπνέει την χαρακτηριστική σύχρονη πολυτέλεια της μάρκας Mercedes-EQ. Έξυπνα συστήματα υποβοήθησης υποστηρίζουν τον οδηγό σε πολλούς τομείς όπως η αποτροπή ατυχημάτων, η προνοητική και, συνεπώς, ιδιαίτερα αποδοτική στρατηγική λειτουργίας και η Πλοήγηση με Electric Intelligence (Ηλεκτρική Νοημοσύνη). Επιπλέον, το αυτοκίνητο διαθέτει διάφορες εκπληκτικές λειτουργίες της Mercedes-Benz, όπως το ENERGIZING Comfort και το MBUX (Mercedes-Benz User Experience). Η EQA είναι το πρώτο ηλεκτρικό μέλος της επιτυχημένης οικογένειας compact αυτοκινήτων Mercedes-Benz. Προσφέρει τα συναρπαστικά χαρακτηριστικά της GLA, με την οποία έχει πολύ στενή συγγένεια, και τα συνδυάζει με έναν αποδοτικό ηλεκτρικό κινητήρα. Η νέα EQA κατασκευάζεται στο Rastatt (Γερμανία) και στο Πεκίνο (Κίνα). Τα συστήματα μπαταριών της EQA παρέχονται από την Accumotive, μία θυγατρική εταιρεία της Mercedes-Benz με έδρα το Kamenz. Το εργοστάσιο μπαταριών στο Jawor της Πολωνίας προετοιμάζεται να παράγει και τα συστήματα μπαταριών των compact μοντέλων Mercedes-EQ. Από την άνοιξη του 2021, το ηλεκτρικό compact SUV θα είναι διαθέσιμο στις εκθέσεις αυτοκινήτων της Ευρώπης.\n«Η πρωτοποριακή σχεδίαση και ο διαισθητικός χειρισμός είναι τα δύο κυριότερα χαρακτηριστικά της EQA. Με αυτό το αυτοκίνητο, προσφέρουμε για πρώτη φορά στους πελάτες μας μία εξολοκλήρου ηλεκτρική Mercedes στην compact κατηγορία με μεγάλη αυτονομία που διασφαλίζει τη χρηστικότητά της στην καθημερινότητα. Σε αυτό το πλαίσιο, η νέα EQA αποτελεί ένα σημαντικό αυτοκίνητο στην πορεία μας προς τον εξηλεκτρισμό όλων των κατηγοριών», λέει η Britta Seeger, Μέλος του Διοικητικού Συμβουλίου της Daimler AG και Mercedes-Benz AG, υπεύθυνη για το Marketing και τις Πωλήσεις των Mercedes-Benz Cars.\n«Χάρη στο MBUX, τα οχήματά μας έχουν εξελιχθεί πλέον σε «κινητούς βοηθούς». Με την EQA πηγαίνουμε ένα βήμα παραπέρα: έχουμε ενσωματώσει στο MBUX έξυπνες υποστηρικτικές λειτουργίες, όπως η πλοήγηση με Ηλεκτρική Νοημοσύνη, καθιστώντας το ακόμη πιο εύχρηστο», τονίζει ο Sajjad Khan, Μέλος του Διοικητικού Συμβουλίου της Mercedes-Benz AG, CASE. «Επιπλέον, η EQA δείχνει πώς καταφέραμε να συνδυάσουμε το υπερσύγχρονο και βιώσιμο σύστημα μετάδοσης κίνησης με την ασφάλεια, μία από τις θεμελιώδεις αξίες της Mercedes-Benz.»\nΑνάλογα με τη γραμμή σχεδίασης και εξοπλισμού, σαφή ένδειξη του ηλεκτρικού χαρακτήρα στον εσωτερικό χώρο της EQA δίνει ο διάκοσμος με κρυφό φωτισμό και οι διακοσμητικές λεπτομέρειες σε rosé gold στα στόμια των αεραγωγών, στα καθίσματα και το κλειδί του οχήματος. Το ειδικό μοντέλο Edition 1 διαθέτει επιπλέον διάτρητες δερμάτινες επενδύσεις στα καθίσματα μέσα από τις οποίες διαφαίνεται ύφασμα σε χρώμα blue. Το όργανο πολλαπλών ενδείξεων, με τις ειδικές οθόνες ηλεκτρικού αυτοκινήτου, υιοθετεί τους ίδιους χρωματισμούς με λεπτομέρειες σε rosé gold και blue.\nΗ θέση καθίσματος είναι υπερυψωμένη και όρθια, όπως περιμένει κανείς από ένα SUV, κάνοντας ευκολότερη την είσοδο και έξοδο από το όχημα, και προσφέροντας πολύ καλή περιμετρική ορατότητα. Ένας από τους βασικούς τομείς έμφασης, γενικά, ήταν η χρηστικότητα. Η πλάτη των πίσω καθισμάτων διαιρείται και αναδιπλώνεται σε αναλογία 40:20:40.\nΗ αποδοτικότητα αποτελεί προτεραιότητα, από την αεροδυναμική μέχρι την Πλοήγηση με Ηλεκτρική Νοημοσύνη\nΗλεκτροκινητήρας, μπροστινός άξονας Μοντέλο Ασύγχρονος κινητήρας\nΧωρητικότητα μπαταρίας, ωφέλιμη (NEDC) kWh 66,5\nΜικτή κατανάλωση καυσίμου (NEDC) kWh/100 km 15,7\nΑυτονομία κατά NEDC4 χλμ. 486\nΧρόνος φόρτισης σε wallbox ή δημόσιο σταθμό φόρτισης (φόρτιση με εναλλασσόμενο ρεύμα) ώρες 5:45\nΧρόνος φόρτισης σε σταθμό ταχείας φόρτισης (DC) λεπτά 30\nΕυφυή συστήματα υποβοήθησης οδήγησης με συνεργατική υποστήριξη και εξαιρετική ασφάλεια σε περίπτωση σύγκρουσης\nΣτον βασικό εξοπλισμό περιλαμβάνονται το ενεργό σύστημα υποβοήθησης διατήρησης λωρίδας και η ενεργή υποβοήθηση πέδησης. Σε πολλές περιπτώσεις σκοπός της ενεργής υποβοήθησης πέδησης είναι να προλαμβάνει την πρόσκρουση επιβραδύνοντας αυτόνομα το όχημα ή να μετριάζει τις επιπτώσεις. Με κανονικές ταχύτητες πόλης, το σύστημα μπορεί επίσης να επιβραδύνει όταν ανιχνεύονται σταματημένα οχήματα και πεζοί που διασχίζουν τον δρόμο. Οι διευρυμένες λειτουργίες του πακέτου υποβοήθησης οδήγησης περιλαμβάνουν, ενδεικτικά, τη λειτουργία αλλαγής κατεύθυνσης, τη λειτουργία λωρίδας έκτακτης ανάγκης, τη λειτουργία προειδοποίησης αποβίβασης, που ειδοποιεί τον οδηγό όταν προσεγγίζουν ποδηλάτες ή οχήματα, και ένα σύστημα προειδοποίησης όταν ανιχνεύονται πεζοί κοντά σε διαβάσεις.\nΥψηλό επίπεδο εξοπλισμού και όργανο πολλαπλών ενδείξεων με οθόνες Mercedes-EQ\nΕπίσης, στον βασικό εξοπλισμό περιλαμβάνεται το σύστημα infotainment MBUX (Mercedes-Benz User Experience) που προσφέρει διαισθητικό χειρισμό. Το MBUX μπορεί να διαμορφώνεται εξατομικευμένα με τη βοήθεια διάφορων επιλογών. Κύρια πλεονεκτήματα του συστήματος: ο πανίσχυρος υπολογιστής, οι φωτεινές οθόνες και τα άψογα γραφικά, η προσαρμόσιμη προβολή, η έγχρωμη οθόνη Head-up (προαιρετικός εξοπλισμός), η πλοήγηση με επαυξημένη πραγματικότητα (προαιρετικός εξοπλισμός), το λογισμικό που μαθαίνει και το σύστημα φωνητικών εντολών που ενεργοποιείται με τη φράση «Hey Mercedes».\nΤο εικονίδιο Mercedes-EQ στην οθόνη μέσων μπορεί να χρησιμοποιείται για την εμφάνιση των μενού που αφορούν τις επιλογές φόρτισης, την ηλεκτρική κατανάλωση και τη ροή ενέργειας. Η δεξιά οθόνη στο όργανο πολλαπλών ενδείξεων είναι βαττόμετρο αντί για στροφόμετρο. Στο επάνω τμήμα εμφανίζει το ποσοστό ισχύος που χρησιμοποιείται και το κάτω τμήμα την ανάκτηση ενέργειας. Η αριστερή οθόνη μπορεί να χρησιμοποιείται για να εμφανίζει την αυτονομία και την άφιξη στον προορισμό με ή χωρίς ενδιάμεση στάση φόρτισης. Τα χρώματα αλλάζουν ανάλογα με τις οδηγικές συνθήκες: κατά τη διαδικασία ενίσχυσης (boost), για παράδειγμα, η οθόνη γίνεται λευκή. Ανάλογα με τη διάθεση, ή για να ταιριάζει με το εσωτερικό του αυτοκινήτου, ο χρήστης μπορεί να επιλέγει ανάμεσα σε τέσσερα διαφορετικά στυλ. Η έκδοση Progressive περιλαμβάνει ένα ειδικό χρωματικό συνδυασμό Mercedes-EQ.\nΗλεκτρικό μοντέλο στα πρότυπα της GLA:\nΗ EQA είναι το νέο βασικό μοντέλο για την είσοδο στον εξολοκλήρου ηλεκτρικό κόσμο της Mercedes-EQ. Η δυναμική σχεδίαση SUV του αμαξώματός της υποδεικνύει την οδηγική απόλαυση που προσφέρει. Με εξαιρετική σχέση μεταξύ απόδοσης, κόστους και χρόνου διάθεσης στην αγορά, η EQA είναι το πρώτο πλήρως ηλεκτρικό μέλος της οικογένειας compact αυτοκινήτων της Mercedes-Benz. Προσφέρει τα συναρπαστικά χαρακτηριστικά της GLA, με την οποία έχει πολύ στενή συγγένεια, και τα συνδυάζει με έναν αποδοτικό ηλεκτρικό κινητήρα.\nΑποδοτική οδηγική απόλαυση:\nΗ EQA θα κυκλοφορήσει πρώτα ως EQA 250 (ηλεκτρική κατανάλωση σε μικτό κύκλο: 15,7 kWh/100 km, εκπομπές CO2 σε μικτό κύκλο: 0 g/km) με 140 kW και αυτονομία κατά NEDC 486 χιλιομέτρων. Θα ακολουθήσουν και άλλες εκδόσεις που θα ικανοποιούν ιδιαίτερες απαιτήσεις των πελατών. Θα περιλαμβάνουν αφενός μια σειρά ακόμη πιο σπορ, τετρακίνητων μοντέλων με πρόσθετο ηλεκτρικό σύστημα μετάδοσης κίνησης (eATS) και ισχύ 200 kW και άνω. Η Mercedes-EQ θεωρεί ότι το κλειδί για μεγαλύτερη αυτονομία δεν είναι οι διαρκώς μεγαλύτερες μπαταρίες, αλλά στη συστηματική βελτίωση της αποδοτικότητας όλων των εξαρτημάτων του οχήματος.\nΑυτόματη προνοητική οδήγηση:\nΗ πλοήγηση με Ηλεκτρική Νοημοσύνη υπολογίζει τη διαδρομή που οδηγεί γρηγορότερα στον προορισμό, λαμβάνοντας υπόψη τους χρόνους φόρτισης και, συνεπώς, ανακουφίζει τον οδηγό από το άγχος προγραμματισμού της διαδρομής. Με βάση συνεχείς προσομοιώσεις αυτονομίας, το σύστημα προβλέπει πιθανές αναγκαίες στάσεις για φόρτιση καθώς και πολλούς άλλους παράγοντες, όπως τοπογραφία διαδρομής και καιρικές συνθήκες. Επίσης, έχει τη δυνατότητα να αντιδρά δυναμικά σε αλλαγές, όπως για παράδειγμα στην κατάσταση της κυκλοφορίας ή το προσωπικό στυλ οδήγησης.\nΕύκολη φόρτιση και τρόποι πληρωμής:\nΜε το Mercedes me Charge, οι πελάτες έχουν πρόσβαση στο μεγαλύτερο δίκτυο φόρτισης του κόσμου σήμερα, το οποίο περιλαμβάνει αυτή τη στιγμή περισσότερα από 450.000 σταθμούς φόρτισης AC και DC σε 31 χώρες. Το Mercedes me Charge επιτρέπει στους πελάτες Mercedes-EQ να χρησιμοποιούν με ευκολία τους σταθμούς φόρτισης διαφόρων παρόχων, ακόμη και στο εξωτερικό. Με μία εγγραφή, μπορούν να επωφελούνται από μία απλή διαδικασία χρέωσης.\nΜεγαλύτερη αυτονομία με μικρότερο συντελεστή οπισθέλκουσας:\nΗ χαμηλή αεροδυναμική αντίσταση σημαίνει υψηλή αποδοτικότητα, κάτι ιδιαίτερα σημαντικό για τα ηλεκτρικά οχήματα. Η EQA είναι το πρώτο μοντέλο της Mercedes-EQ, η αεροδυναμική του οποίου εξελίχθηκε εξ ολοκλήρου ψηφιακά. Οι μετρήσεις που πραγματοποιήθηκαν σε αεροδυναμική σήραγγα κατέδειξαν μία τιμή Cd 0,28, επιβεβαιώνοντας έτσι την υψηλή ποιότητα των ψηφιακών προσομοιώσεων. Η μετωπική επιφάνεια A ανέρχεται σε 2,47 m2. Στα σημαντικότερα μέτρα αεροδυναμικής συγκαταλέγονται το εντελώς κλειστό σύστημα ελέγχου αέρα ψύξης, η αεροδυναμική μπροστινή και πίσω ποδιά, το πολύ ομαλό υποδάπεδο χωρίς καθόλου σχεδόν ανοίγματα, οι ειδικά βελτιστοποιημένοι τροχοί Aero και οι ειδικά προσαρμοσμένες αεροτομές στους μπροστινούς και πίσω τροχούς.\nΥπερσύγχρονο σύστημα θερμικής διαχείρισης (thermal management system)με αντλία θερμότητας στο βασικό εξοπλισμό:\nΣυστηματική μείωση των θορύβων και εκτενής μόνωση:\nΕυφυή συστήματα υποβοήθησης οδήγησης με συνεργατική υποστήριξη από τον οδηγό:\nΣχεδιασμός ασφάλειας της Mercedes-EQ και πλήθος δοκιμών πρόσκρουσης:\nΓνήσια Mercedes και στην προστασία επιβατών:\nΗ «ηλεκτρική» αισθητική της σχεδίασης σηματοδοτεί τη σύγχρονη πολυτέλεια:\nΕσωτερικός διάκοσμος με κρυφό φωτισμό και λεπτομέρειες σε χρώμα rosé gold:\nΣτο εσωτερικό της EQA υπάρχουν αρκετά χαρακτηριστικά που εντείνουν τον ηλεκτρικό της χαρακτήρα. Ανάλογα με τη γραμμή εξοπλισμού, περιλαμβάνουν τον διάκοσμο με κρυφό φωτισμό, που παρουσιάζει για πρώτη φορά η Mercedes-Benz. Άλλα αποκλειστικά στοιχεία είναι οι διακοσμητικές λεπτομέρειες σε χρώμα rosé gold στα στόμια αεραγωγών, στα καθίσματα και στο κλειδί οχήματος. Το ειδικό μοντέλο Edition 1 διαθέτει επίσης διάτρητες δερμάτινες επενδύσεις στα καθίσματα, μέσα από τις οποίες διαφαίνεται το χαρακτηριστικό γαλάζιο χρώμα της Mercedes-EQ. Το όργανο πολλαπλών ενδείξεων, με τις ειδικές οθόνες ηλεκτρικού οχήματος, υιοθετεί τους ίδιους χρωματισμούς με λεπτομέρειες σε rosé gold και blue χρώμα. Το πλακίδιο Mercedes-EQ στην οθόνη μέσων μπορεί να χρησιμοποιείται για την εμφάνιση των μενού που αφορούν τις επιλογές φόρτισης, την ηλεκτρική κατανάλωση και τη ροή ενέργειας.Η ανακοίνωση των τιμών και κατά συνέπεια η εμπορική διάθεση της νέας EQA στη χώρα μας θα γίνει τον Φεβρουάριο.\n Ενδέχεται η λειτουργία αυτή να μην είναι διαθέσιμη σε όλες τις χώρες.\n Η ηλεκτρική κατανάλωση και η αυτονομία καθορίστηκαν με βάση τον Κανονισμό (ΕΚ) 692/2008. Η κατανάλωση ρεύματος εξαρτάται από τη διαμόρφωση του οχήματος.\n Σύμφωνα με τη διαδικασία μέτρησης WLTP, η αυτονομία ανέρχεται σε 426 χιλιόμετρα.\n Στοιχεία σε κύκλο μέτρησης NEDC. Οι πληροφορίες αυτές είναι διαθέσιμες και στους αντίστοιχους τοπικούς ιστότοπους της Mercedes-Benz.\n Η κατανάλωση ρεύματος και η αυτονομία καθορίστηκαν με βάση τον Κανονισμό (ΕΚ) 692/2008. Η κατανάλωση ρεύματος και η αυτονομία εξαρτώνται από τη διαμόρφωση του οχήματος. Σύμφωνα με τη διαδικασία WLTP, η αυτονομία ανέρχεται σε 426 χιλιόμετρα.\n Οι χρόνοι φόρτισης αφορούν τη φόρτιση από 10-80% σε σταθμό ταχείας φόρτισης DC με τροφοδοσία τάσης 400 V, και ένταση ρεύματος τουλάχιστον 300 A.\n Ενδέχεται η λειτουργία πλοήγησης με Ηλεκτρική Νοημοσύνη να μην είναι διαθέσιμη σε όλες τις χώρες.\n Η ηλεκτρική κατανάλωση και η αυτονομία καθορίστηκαν με βάση τον Κανονισμό (ΕΚ) 692/2008. Η ηλεκτρική κατανάλωση εξαρτάται από τη διαμόρφωση του οχήματος.\n Σύμφωνα με τη διαδικασία WLTP, η αυτονομία ανέρχεται σε 426 χιλιόμετρα.\n Τα στοιχεία κατά WLTP για τα αναφερόμενα οχήματα βασίζονται στις τιμές κατανάλωσης και εκπομπών CO₂ που ισχύουν στη Γερμανία και πρέπει να θεωρούνται ενδεικτικά. Ανάλογα με τον επιλεγμένο εξοπλισμό, το συγκεκριμένο όχημα ενδέχεται να κυμαίνεται μεταξύ της «Ελάχιστης Τιμής Co₂/Κατανάλωσης WLTP» και της «Μέγιστης Τιμής Co₂/Κατανάλωσης WLTP».\n← Previous Story Το Audi e-tron φορτίζει χωρίς τον κίνδυνο blackout στο δίκτυο\nNext Story → Το Nissan e-NV200 Winter Camper έτοιμο για χειμερινές περιπέτειες


Οταν ο Σάλεϊ προσγειώθηκε με ελικόπτερο στο ΟΑΚΑ (vids & pics) | gazzetta.gr\nΣάββατο, 23 Ιανουαρίου 2016 - 16:00\nΟταν ο Σάλεϊ προσγειώθηκε με ελικόπτερο στο ΟΑΚΑ (vids & pics)\nΟι «Μασονικές» Ρετρό Ιστορίες επιστρέφουν στο 1996 και θυμούνται τον Τζον Σάλεϊ που νοίκιασε αεροπλάνο, ελικόπτερο και τελικά έμεινε εκτός αποστολής στον αγώνα του Παναθηναϊκού με τον ΠΑΟΚ!\nΗ χρονιά 1996-97 είχε απ' όλα τα... στραβά για τον Παναθηναϊκό.\nΕίναι από τις χρονιές εκείνες που οι παράγοντες των ομάδων πληρώνουν για να μάθουν, κάτι σαν τα φροντιστήρια που κάνουμε για να δώσουμε πανελλαδικές. Μπορεί οι Γιαννακόπουλοι να ήταν χρόνια στο κουρμπέτι, συμπλήρωναν για την ακρίβεια 9 χρόνια τότε στη διοίκηση του μπασκετικού τμήματος, με τη διαφορά πως την συγκεκριμένη χρονιά είχαν να διαχειριστούν τον τίτλο του Πρωταθλητή Ευρώπης.\nΕκείνη τη σεζόν ο Παναθηναϊκός έκανε μια παγκόσμια πρωτοτυπία, καθώς διέλυσε εξ ολοκλήρου την ομάδα που ανέβηκε στην κορυφή της Ευρώπης λίγους μήνες νωρίτερα. Το 73-38 στον πέμπτο τελικό με τον Ολυμπιακό έπεσε «βαρύ» στους «πράσινους» που άκουσαν κατά γράμμα τις εισηγήσεις του Μπόζινταρ Μάλκοβιτς και προσπάθησαν να εκμεταλλευτούν το νόμο Μποσμάν, διαλύοντας ό,τι καλό είχαν γκρεμίσει τη χρονιά 1995-96.\nO Ντάγκουορθ με το... σουτιέν και ο κοντός Μάσενμπεργκ\nΣ' εκείνη τη σεζόν λοιπόν έγιναν περιστατικά που ακόμη και σήμερα άνθρωποι του Παναθηναϊκού τα λένε και σκέφτονται «ρε τι ζήσαμε τότε». Περιστατικά που τότε προκαλούσαν «κατραπακιές» σε αγωνιστικό επίπεδο, αλλά τώρα τα σκέφτονται και γελάνε.\nΗταν η χρονιά που ο Παναθηναϊκός έφερε στην Ελλάδα παχύσαρκο παίκτη που χρειάστηκε να του δώσει... στηθόδεσμο για να προπονηθεί (Κέβιν Ντάγκουορθ), η χρονιά που δόθηκε αγώνας δρόμου για να κλείσει η μεταγραφή του Αμερικανού Τόνι Μάσενμπεργκ κι όταν αυτός έφτασε στη χώρα που βρισκόταν η ομάδα για ευρωπαϊκό αγώνα ο Μάλκοβιτς τον «έκοψε» επειδή ήταν πιο... κοντός απ' ό,τι περίμενε!\nΟ Σάλεϊ με το ένα εκατομμύριο και τις τριήμερες άδειες\nΜέσα σ' όλα τα τρελά σκηνικά, καταγράφηκε και η περιβόητη ιστορία του Τζον Σάλεϊ. Του μεγαλύτερου σόουμαν που έχει περάσει από τα ελληνικά γήπεδα, ενός παίκτη που έχει γράψει ιστορία στο ΝΒΑ και αναμφισβήτητα συγκαταλέγεται στη λίστα με τους 10 κορυφαίους Αμερικανούς που πέρασαν τον Ατλαντικό για να παίξουν στην Ευρώπη.\nΟι «Μασονικές» Ρετρό Ιστορίες λοιπόν επιστρέφουν στο 1996, θυμίζουν την υπόθεση του Τζον Σάλεϊ και κυρίως τη χολιγουντιανή άφιξη στο ΟΑΚΑ με... λίαρ τζετ προκειμένου να προλάβει αγώνα του Παναθηναικού με τον Μάλκοβιτς ωστόσο να τον αφήνει την τελευταία στιγμή εκτός 10άδας!\nΟ Σάλεϊ συμφώνησε λοιπόν με τον Παναθηναϊκό για συμβόλαιο ενός χρόνου έναντι ενός εκατομμυρίων δολαρίων και πανάκριβα πριμ που άγγιζαν μέχρι και το μισό εκατομμύριο δολάρια! Ο χαρακτήρας του γνωστός σε όλους, οι υποχρεώσεις του επίσης, ωστόσο ο Παναθηναϊκός πήρε το ρίσκο της επιλογής και πολύ νωρίς άρχισαν να φαίνονται τα πρώτα κακά σημάδια.\nΟ Σάλεϊ καθυστέρησε να έρθει στην Αθήνα, έχασε την πρεμιέρα του πρωταθλήματος κι αυτό ήταν υπεραρκετό για να μπει στο μάτι του Μπόζινταρ Μάλκοβιτς που δεν σήκωνε πολλά - πολλά και μάλιστα από προσωπικότητες τέτοιου επιπέδου. Το είχε δείξει άλλωστε και λίγους μήνες νωρίτερα, όταν ζήτησε την απομάκρυνση του Ντομινίκ Ουίλκινς με το περιβόητο «Ή εγώ ή αυτός».\nΠήγε, τους γνώρισε και την επόμενη έπαιξε\nΜε τα πολλά, ο Σάλεϊ ενημέρωσε τον Παναθηναϊκό πως η άφιξή του δεν θα γίνει στην Ελλάδα, αλλά στη Βαρκελώνη εκεί όπου στις 22 Σεπτεμβρίου του 1996 οι «πράσινοι» αντιμετώπιζαν την Μπαρτσελόνα στο πλαίσιο του Κυπέλλου Πρωταθλητριών.\nΛίγοι τον πίστεψαν ότι θα είναι συνεπής στη δέσμευσή του, αλλά τελικά το έκανε πράξη. Παραμονή του αγώνα έφτασε στην Ισπανία, γνώρισε για πρώτη φορά τους συμπαίκτες και τον προπονητή και την επόμενη μέρα έπαιξε με την πράσινη φανέλα για σχεδόν 13 λεπτά.\nΑπό μόνο του όλο αυτό δεν μπορούσε να πάει μακριά με τον Μπόζα στον πάγκο. Μετά από νίκη στη Γερμανία επί της Λεβερκούζεν, με τον ίδιο μάλιστα να κάνει την καλύτερή του εμφάνιση (21π.), ο Σάλεϊ μπαίνει έξαλλος στα αποδυτήρια και εξαπολύει επίθεση στον προπονητή του. Δεν επιβιβάστηκε ποτέ στο πούλμαν της ομάδας, έφυγε μόνος του για το ξενοδοχείο, δεν πήγε καν στην προπόνηση της επόμενης ημέρας και ταυτόχρονα ζήτησε άδεια για να πάει στην πατρίδα του για «κάτι δουλειές».\n«Ξυπνήσαμε χαράματα, μας πήρε μισή μέρα να φτάσουμε στη Αθήνα, ακούω ότι έχουμε προπόνηση το απόγευμα και μου ανεβαίνει το αίμα στο κεφάλι! Έλειπα τρεις μέρες από το σπίτι μου, ήμουν ψόφιος από την κούραση, ενώ ήθελα να δω την οικογένειά μου. Ποια η χρησιμότητα της απογευματινής προπόνησης όταν την επόμενη παίζουμε με έναν πολύ κατώτερο; Δεν το καταλαβαίνω», δηλώνει ο Σάλεϊ κατά την επιστροφή του Παναθηναϊκού και μοιραία η αντίστροφη μέτρηση είχε ξεκινήσει.\nΤο ταξίδι για επαφές με τη Walt Disney\nΟ Σάλεϊ, κάνοντας χρήση των αδειών που προβλέπονταν στο συμβόλαιό του, φεύγει για το Λος Αντζελες προκειμένου να ολοκληρώσει τις συζητήσεις για τη μετέπειτα δουλειά του, τα τηλεοπτικά σόου, κάνοντας τις σχετικές συζητήσεις με τη Walt Disney! Σα να μην του έφτανε αυτό, ήθελε να το κάνει ακόμη πιο δύσκολο, υποσχόμενος στον Παύλο Γιαννακόπουλο ότι θα είναι κανονικά παρών στον αγώνα Κυπέλλου με τον ΠΑΟΚ που ήταν προγραμματισμένος για μερικές ημέρες αργότερα...\nΠράγματι, ο Σάλεϊ ήταν και πάλι συνεπής, αλλά αυτή τη φορά με τον πλέον παράδοξο και τρελό τρόπο, έναν τρόπο που σίγουρα ξετρελαίνει τους φιλάθλους, αλλά κάνει έξαλλο έναν προπονητή. Ναύλωσε λίαρ τζετ, αλλά και ελικόπτερο και υποσχέθηκε να φτάσει στο ΟΑΚΑ στις 5 με τον αγώνα να είναι προγραμματισμένος για τις 6:45! Το παιχνίδι ήταν προγραμματισμένο για τις 22 Οκτωβρίου και για δύο ημέρες ολόκληρες ο κόσμος δεν ασχολούνταν με το ματς, αλλά με το πώς θα προλάβει ο Σάλεϊ κι αν ο Μάλκοβιτς θα τον χρησιμοποιήσει, εφόσον προλάβει.\nΕκλεινε μέσα από το αεροπλάνο το λίαρ τζετ για την Αθήνα\nΟ Σάλεϊ έφτασε το μεσημέρι της ίδιας ημέρας στο Παρίσι, αλλά ενημέρωσε πως λόγο καθυστέρησης από το Μαϊαμι δεν πρόλαβε την πτήση για Αθήνα. Μέσα από το αεροπλάνο, την ώρα που κατευθύνονταν από Μαϊαμι για Παρίσι, κανόνιζε μέσω του Πύργου Ελέγχου και σε συνεργασία με το πλήρωμα την ενοικίαση του λίαρ τζετ που θα τον μετέφερε από τη Γαλλία στην Αθήνα. Πλήρωσε από την τσέπη του περισσότερα από 20.000 δολάρια και το αεροπλάνο πέταξε στις 2:45 για να είναι τελικά στην Αθήνα στις 6:15!\nΤο μισάωρο που απέμενε μέχρι την έναρξη του αγώνα δεν έφτανε για να προλάβει ο Σάλεϊ να βρεθεί από το Ελληνικό στο ΟΑΚΑ! Τι έκανε; Νοίκιασε ελικόπτερο, το οποίο σηκώθηκε από το γκολφ της Γλυφάδας και στις 6:25 προσγειώθηκε στον περιβάλλοντα χώρο του ΟΑΚΑ, αρκετά μακριά από το γήπεδο του μπάσκετ. Μέσα σε 10 λεπτά ξεκίνησε το τζόκινγκ και στις 6:35, δέκα λεπτά πριν από το τζάμπολ, εισήλθε στο γήπεδο, γνωρίζοντας την αποθέωση από τον κόσμο που πληροφορούνταν τις εξελίξεις...\nΚαι ελικόπτερο από το γκολφ της Γλυφάδας\nΟ Σάλεϊ προφανώς περίμενε ότι θα αγωνιστεί κανονικά κι έτρεξε στα αποδυτήρια για να αλλάξει και να προλάβει το τζάμπολ, αλλά κάποιος έπρεπε να του πει πως θα είναι εκτός αποστολής! «Αντε πες το εσύ» έλεγε ο ένας, «όχι, πες του εσύ» απαντούσε ο τρίτος και κανείς βεβαίως δεν τολμούσε να πει στον Αμερικανό πως ο προπονητής τον άφησε εκτός 10άδας, παρότι ο ίδιος είχε ξοδέψει περισσότερα από 20.000 δολάρια για να είναι συνεπής στη δέσμευσή του!\n«Ήμουν συνεπής σε όλα όσα είχα υποσχεθεί. Έκανε χρήση του ειδικού όρου που υπάρχει στο συμβόλαιό μου που μου επιτρέπει τρεις τριήμερες άδειες και επέστρεψα στην ώρα μου. Εντάξει όμως. Παρόλα αυτά νιώθω λίγο απογοητευμένος που δεν έπαιξα γιατί μου κόστισε 20.000 δολάρια το ταξίδι. Εντάξει όμως. Δεν έχω πρόβλημα με τον κόουτς...» είχε πει αμέσως μετά.\nΤο τέλος ήρθε με τον Μπόζα να βράζει\n«Ο Τζόνι είναι επαγγελματίας και το απέδειξε βάζοντας χρήματα από την τσέπη του» τον υπερασπίστηκε ο Παύλος Γιαννακόπουλος, αλλά ο Μπόζα... έβγαζε φωτιές! «Δεν χαρίζομαι σε κανέναν. Ούτε στον Τζόρνταν! Ο Σάλεϊ δεν έφυγε εξαιτίας μου, αλλά εξαιτίας του ίδιου του εαυτού και οτιδήποτε άλλο λέγεται ή γράφεται είναι εκ του πονηρού. Μου είπε ότι θέλει να αλλάξουν κάποια πράγματα, αλλιώς θα φύγει. Να ξέρει ότι οι ποινές ισχύουν για όλους τους παίκτες. Πρέπει να υπάρχει σεβασμός. Ρωτήστε τον Κούκοτς και τον Ράτζα να σας πουν...»\nΔύο 24ωρα αργότερα ήρθε και το τέλος... Μάλκοβιτς και Σάλεϊ ήταν αδύνατον να συνεργαστούν και ο Αμερικανός αποφάσισε να χαρίσει βεβαίως τα υπόλοιπα του συμβολαίου του και να επιστρέψει στην πατρίδα του για να συνεχίσει τις επαφές για τα σόου με τη Walt Disney. Μάλιστα ο Παύλος Γιαννακόπουλος φέρεται να του κατέβαλε και τις 20.000 δολάρια που είχε ξοδέψει για το λίαρ τζετ, θέλοντας προφανώς να τον επιβραβεύσει για τη στάση του.


Χάρτης Ελληνικών Νησιών: Πλοία, Συνδέσεις, Ακτοπλοϊκά Εισιτήρια και Τιμές | Ferryhopper\nΧάρτης Ελληνικών Νησιών: Πλοία, Συνδέσεις, Ακτοπλοϊκά Εισιτήρια και Τιμές\nΣτο χάρτη των ελληνικών νησιών, μπορείτε να βρείτε πληροφορίες για όλα τα νησιά που σχεδιάζετε να επισκεφτείτε. Χρησιμοποιήστε τη φόρμα αναζήτησης και βρείτε τον πρώτο σας προορισμό. Κάντε κλικ και οι ακτοπλοϊκές συνδέσεις θα εμφανιστούν στον χάρτη συμπεριλαμβανόμενης και της ελάχιστης τιμής του εισιτηρίου του πλοίου.\nΒρείτε τον δεύτερο προορισμό στο χάρτη και κάντε κλικ σε αυτόν. Ο χάρτης θα ανανεωθεί με τα διαθέσιμα ακτοπλοϊκά δρομολόγια και τις τιμές των ακτοπλοϊκών εισιτηρίων για τον προορισμό που επιλέξατε.\nΣχεδιάζοντας το ταξίδι και το island-hopping σας στα ελληνικά νησιά με τον χάρτη του Ferryhopper\nΓια να ξεκινήσετε, επιλέξτε πρώτα το λιμάνι αναχώρησής σας και τον πρώτο σας προορισμό. Ένα κουτί θα εμφανιστεί στην πάνω αριστερή γωνία του χάρτη, που θα εμφανίσει το δρομολόγιό σας. Μπορείτε να προσθέσετε εώς πέντε λιμάνια στο ταξίδι σας.\nΜόλις ολοκληρώσετε την επιλογή του ταξιδιού σας κάντε κλικ στο κουμπί 'Book' και θα μεταφερθείτε στη μηχανή κράτησης ακτοπλοϊκών εισιτηρίων όπου μπορείτε να συμπληρώσετε τις ημερομηνίες που σας ενδιαφέρουν και να δείτε όλα τα διαθέσιμα δρομολόγια.\nΤιμές εισιτηρίων που φαίνονται στο χάρτη


Αποκλειστική συνέντευξη με την καρέκλα του πρωθυπουργού - Provocateur\nΑποκλειστική συνέντευξη με την καρέκλα του πρωθυπουργού\nΕίναι η πρώτη φορά που μιλάει τόσο ανοιχτά κάποιος που ζει την κυβέρνηση από τόσο κοντά.\nΗ καταξίωση για έναν δημοσιογράφο έρχεται σε στιγμές που ο πολύς κόσμος δεν μπορεί να αντιληφθεί τη σημασία μιας επαγγελματικής επιτυχίας. Μπορεί ο δημοσιογράφος να κάνει συνέντευξη με έναν υπουργό, με έναν παγκόσμιο super star και να μην νιώσει καταξιωμένος. Την ίδια στιγμή υπάρχει η (σοβαρή) πιθανότητα, μία δουλειά που ο κόσμος τη θεωρεί ρουτίνα, να είναι αυτό που ο δημοσιογράφος θεωρεί μεγάλη προσωπική επαγγελματική επιτυχία.\nΓιατί τα λέω αυτά; Επειδή αυτά που θα διαβάσεις σε αυτό εδώ το κείμενο είναι η δική μου καταξίωση. Κατάφερα και πήρα συνέντευξη από την καρέκλα του Έλληνα πρωθυπουργού και θα μιλάω γι'αυτό στα εγγόνια μου ότι γίνω παππούλης. Τσέκαρε τι μου είπε...\nΕγώ ήρθα πρώτη φορά στο Μαξίμου τότε με τον Καραμανλή τον ανηψιό. Φεύγοντας ο Σημίτης πήρε τη δική του καρέκλα μαζί γιατί δεν μπορούσε να την αποχωριστεί και ο Κώστας επέλεξε εμένα μέσα από έναν τεράστιο κατάλογο. Πολύ μεγάλη μου τιμή να επιλέγει ένας τόσο σπουδαίος άνθρωπος της Ελληνικής γαστρονομίας.\nΟι πρώτες μέρες ήταν δύσκολες μπορώ να πω μέχρι να βρούμε τη χημεία μας και να μάθουμε ο ένας τα θέλω του άλλου. Μία ανέβαινα, μία κατέβαινα, δεν μπορούσε να με συνηθίσει, είχε μάθει στους καναπέδες και στις ξαπλώστρες. Εν τω μεταξύ γέμιζα συνέχεια ψιχουλάκια από λουκανικόπιτες και κάτι τέτοια που έτρωγε ο κύριος Κώστας, ενώ για πολύ καιρό είχε μείνει ένα κομμάτι λακέρδα κάτω από τα ροδάκια μου και προσπαθούσαν για μέρες να βρουν τι μυρίζει άσχημα και τα έριχναν σε μένα.\nΧαλαρώναμε λίγο όταν έπαιζε Fifa στο Playstation ή έβλεπε Πανάθα στην τηλεόραση ή ερχόταν ο Τράγκας να πιουν ποτάρες και να δουν Σεφερλή. Τις νύχτες που έφευγε ήταν δύσκολα. Ο φύλακας ήταν βύσμα του ΠΑΣΟΚ που δεν είχαν προλάβει να διώξουν για να έρθει βύσμα της ΝΔ, κι ο καημένος έμπαινε μέσα κλαίγοντας και μονολογούσε για την παράδοση της χώρας στη δεξιά, για το Balantines το πασοκικό που υπήρχε στο συρτάρι και που οι ασέβαστοι το πέταξαν και έβαλαν κάτι δαπίτικα κρασιά από τη Γαλλία.\nΌταν έχασε τις εκλογές και ήρθε ο Γιώργος ο Παπανδρέου, τα πράγματα άλλαξαν κατά πολύ. Ερχόταν πότε πότε και ο Ραγκούσης με τη δική του καρέκλα και έκαναν κόντρες στους διαδρόμους. Πάντα εμείς κερδίζαμε, ο Γιώργος είχε εξαιρετική φυσική κατάσταση. Συνέβησαν και περίεργα πράγματα τότε βέβαια. Αν θυμάσαι ένα βράδυ που ο Γιώργος είχε μιλήσει για δημοψήφισμα από το εξωτερικό, εκεί που κοιμόμουν άκουσα έναν παράξενο θόρθβο. Άνοιξα τα μάτια μου και είδα τον Βενιζέλο να με κοιτάζει λάγνα.\nΈκατσε πάνω μου, με χάιδεψε από τα ροδάκια μέχρι το κεφάλι, μου ψυθίρισε βρωμόλογα που δεν μπορώ να αναφέρω, μου έκλεισε το μάτι και φεύγοντας φώναξε δυνατά "θα τα πούμε σύντομα". Έκανα 4 μέρες να κοιμηθώ.\nΛίγο καιρό μετά και χωρίς προειδοποίηση, ο Γιώργος έφυγε και ήρθε στη θέση του ο Λουκάς ο Παπαδήμος. Περίεργος τύπος ο κύριος Λουκάς. Την πρώτη μέρα κιόλας ρωτούσε τη γραμματέα πόσο κόστιζα, αν αγοράστηκα με απευθείας ανάθεση και άλλα τέτοια. Δεν ήξερα τι μου ξημερώνει. Μετά έφερε έναν μάστορα να κάνει κάποιες μετρήσεις για να δει αν είμαι παραγωγική και αν θα μπορούσα να ιδιωτικοποιηθώ για να έρθει στη θέση μου μια ψάθινη καρέκλα ταβέρνας. Κάπου άκουσα ότι έκανε το ίδιο για κάθε αντικείμενο του δημοσίου.\nΜετά για κάνα μήνα μπαινόβγαινε στο γραφείο ο κάθε Πικραμμένος.\nΌταν ο εφιάλτης τελείωσε, μου έφεραν τον Σαμαρά. Πολύ παραδοσιακός τύπος. Το καλό είναι ότι είχαμε οικογενειακό κλίμα τότε. Όσοι μπαινόβγαιναν στο γραφείο ήταν ξαδέρφια του, ανήψια του ή απλά από την Καλαμάτα. Μέχρι και άλλες καρέκλες είχε φέρει από την Καλαμάτα και το μουσείο της Ακρόπολης. Καλός άνθρωπος ο κύριος Αντώνης, θυμάμαι που έπαιρνε τηλέφωνο τη Μέρκελ και τον Σόιμπλε και τους μιλούσε με κλειστή μύτη και τους έκανε φάρσες ότι και καλά είναι ο Τσίπρας και σκοπεύει να κάνει την Ευρώπη κομμουνιστική. Πολύ καλός ο κύριος Αντώνης.\nΜέχρι που ήρθε ο Τσίπρας, άλλαξαν τα πάντα και κυρίως η μουσική. Μέχρι τον Αλέξη ακουγόταν μόνο κλασική μουσική εδώ μέσα. Όταν ο Τσίπρας κέρδισε τις εκλογές μπήκε μέσα με Bella Ciao και άρχισε να χοροπηδάει πάνω μου μέχρι που βαρέθηκε. Το επόμενο διάστημα το έβγαζε με Θανάση Παπακωνσταντίνου ενώ ερχόταν κι ο Τζανακόπουλος μερικές φορές και έπιναν κάτι καλαματιανά που είχε αφήσει ο Σαμαράς. Θυμάμαι χαρακτηριστικά που με τον καπνό στα πνευμόνια ένα βράδυ είπε ο Τσίπρας "θα αλλάξουμε την Ευρώπη μαν" και τη στιγμή που έβγαλε τον καπνό, τους έπιασε νευρικό γέλιο και τους δύο. Ε μετά έκανε το δημοψήφισμα, και την αλλάξαμε όντως.\nΓια να έρθω στο παρόν πάντως, οι χειρότερες στιγμές μέσα στη βδομάδα είναι όταν έρχεται ο Πάνος ο Καμμένος και ζητάει από τον Τσίπρα να κάτσει κι αυτός λίγο να παίξει λίγο πρωθυπουργό. Μια φορά που έφυγε για λίγο ο Αλέξης, ο Πάνος άρχισε να με γλείφει και να κλαίει και να μονολογεί μέσα από τα δόντια του ότι θέλει κι αυτός να γίνει λίγο πρωθυπουργός κι ότι δεν του φτάνει να παίζει τον G.I.Joe, τις βαρέθηκε τις στολές και κανένας δεν τον καταλαβαίνει... Τον λυπάμαι τον καημενούλη...\nΠώς θα ήταν η εκπομπή του Τσουκαλά αν ήταν οπαδός του ΣΥΡΙΖΑ;\n6 "παιδικά" βιβλία που ΟΧΙ, ΔΕΝ είναι παιδικά ρε αλήτες!